
DE  ORDll  ET  TEMPORIBUS 

aUIBUS  HORATIUS 
SINGULAS  SATIRAS  GOMPOSUERIT  GOMMENTATIO. 


In  tanta  discrepantia  inter  doctonun  judicia,  in  tam  incertis 
saepe  rerum  rationibus,  si  meam  de  ordine  et  temporibus,  quibus 
Horatius  singulas  satiras  composuerit,  sententiam  protulero,  audacter 
nimis  fortasse  fecisse  videbor,  et  recte  amici  a  consilio  fortasse  meo 
me  revocabunt,  ut  Horatium,  cum  Graecos  versus  facere  vellet,  tali 
Yoce  vetuit  Quirinus: 

*  In  silvam  non  ligna  feras  insanius  oc  si 
Magnas  Graecorum  malis  implere  catervas.  „ 

Sed  ipsa  res,  quoniam  certis  rationibus  et  argumentis  non  vi- 
detur  ad  liquidum  posse  perduci,  ad  se  me  vocat  et  trahit,  ut 
ipse  videam  pervestigemque,  quidnam  possit  erui  certi,  aut  quid 
in  medio  sit  relinquendum.  Atque  rem  ita  instituam,  ut  me  ad  Eirch- 
neri,  viri  de  Horatio  emendando  et  interpretando  meritissimi,  potis- 
simum  adplicem  dissertationem,  quia  quaecunque  ad  hunc  diem  de 
Horatio  aut  observata  sunt  aut  disputata,  ab  hoc  profecto  summo 
viro  "  apis  Matinae  more  modoque  „  et  undique  collecta  repereris 
et  omni  ex  parte  subtilissime  pensitata.  Neque  tamen  Duntzeri 
Frankii,  Teuffeli,  Walckenaeri,  Weicherti  aliorumque  doctissimorum 
virorum,  quorum  non  mediocriter  moveor  auctoritate,  negligam 
commentationes,  quamquam  tanta  sunt  in  varietate  ac  dissensione. 

ut  eorum  molestum  sit  dinumerare  sententias.  Atque  ego  quidem 
si  nonnullorum  sciens  et  prudens  praeteriero  disputationes,  qui  has 
perlegent  pagellas,  quantum  laboris  et  temporis  haec  studia  requi- 
rant,  si  secum  reputaverint,  veniam  spero  mihi  daturos.  Variis  enim 
occupationibus  cum  distinear  et  saepius  a  scribendo  retarder,  facile 
apparebit,  libellum  me  non  uno  et  continuo  tenore  sed  subsicivis 
potuisse  exarare  temporibus.  Sed  ne  qui  inanem  me  operam  dicant 
insumpsisse  in  eo  scribendo,  non  posse  vere  judicari  monuisse  velim 
de  poetae  vita,  arte,  ingenio,  nisi  cum  poematum  tempora  accurate  sint 
cognita.  De  quibus  priusquam  quaestionem  instituam,  Horatii  vita 
mihi  narranda  videtur,  qua  descripta  ad  illam  ipsam  naturali  qua- 
dam  via  tandem  progrediar. 


Quintus  Horatius  Flaccus  *)  natus  est  Venusiae  colonia  Roma- 
norum  in  Apulia  sita,  Lucanorum  agris  confini,  a.  u.  c.  sexcente- 
simo  octogesimo  nono,  sive  a.  Chr.  n.  sexagesimo  quinto,  L.  Aurelio 
Cotta,  L.  Manlio  Torquato  coss.  *),  patre  libertino,  homine  frugi 
et  honesto.  "  Qui  quamquam  macro  pauper  agello  ')  „  tamen  pue- 
rum,  cujus  bonam  indolem  perspexerat,  noluit  committere  ludo  oppi- 
dano,  cui  Flavius  quidam  praeerat,  licet  magni  et  superbi  centu- 
riones  *)  filios  suos  eum  ludum  frequentare  juberent,  sed  est  ausus 
Romam  portare  docendum: 

Artes,  gms  doceat  quivis  eqn^s  &tque  senator 
Semet  prognatos  —  '^) 

Non  ftiit  igitur  pater  Horatii  dives,  si  quidem  ipse  poeta  *) 
in  tenui  re  majores  nido  pennas  se  ait  extendisse  —  sed  tamen  pri- 
mum  Venusiae,  post  Romae  exactoris  munere  ftmgens  in  exigendis 


•)  De  fam.  Hor.  conf.  Atto  Vanucci,  Studi  storici  e  morali  sulla  Letter. 
Lat.  p.  223. 

*)  Od.  3.  21.  ad  amphoram.  "0  nata  mecumconsule  ManIio,„  et  Epod.  13.  6. 
»)  Sat.  L  6.  71. 
♦)  Sat.  L  6.  73. 
»)  Sat.  L  6.  77. 
«)  Epist.  I.  20.  20. 


pecuniis  modicam  rem  colligere  potuit.  Is  igiturhabuit  puerum  li- 
beralissime,  et  ei  vestitxun,  qui  nobiles  deceret  adolescentes,  at- 
que  adeo  pedisequos  dedit  atque  ipse  ei 

r  .  ■  V  ri  "  custos  incorruptissimm  omnes 

.    -.•  Circum  doctores  aderat  —  '). 

Inter  quos  Orbilium  grammaticum  *)  fuisse  constat,  hominem 
plagosum,  qui  pueris  carmina  Livii  Andronici  et  Homeri  ')  dictare 
solebat.  Praeterea  grammaticos  et  rhetores  more  illius  aetatis  eum 
audivisse,  quamvis  de  hisce  ejus  studiis  nihil  memoriae  pro- 
ditum  sit,  verisimile  est. 

Horatius  itaque  educatus  est  Komae  ea  aetate,  qua  quidem 
reipubKcae  status  vehementer  erat  virorum  summorum  Cn.  Pom- 
peji,  C.  Crassi,  C.  Jul.  Caesaris  ambitione  labefactatus  et  con- 
quassatus.  Quae  tempora  etsi  reipublicae  Romanae  haudquaquam 
fausta  et  felicia  fuerunt,  tamen  Horatio  nato  poetae  non  offece- 
runt*,  cum  ipsa  temporum  miseria  atque  tristis  morum  depra- 
vatio  eo  valiiisset,  ut  ille  ipsa  institutione,  qua  usus  erat  duce, 
eam  ingrederetur  viam  laudis  virtutisque,  qua  postea  summus  poeta 
evasit.  Accessit  ad  eam  institutionem,  quam  diximus,  philosophiae 
ratio  et  conformatio.  Etenim  viginti  annos  natus  a.  U.  709.  Athe- 
nas  migrare  decrevit: 

"  ScUicet  ut  posset  curvo  dignoscere  rcctum, 
Atque  inter  silvas  Academi  quaerere  verum  „  *). 

Clari  autem  illa  aetate  fuerunt  Theomnestus  Academicus,  quem 
ab  Horatio  auditum  esse  ex  versu,  quem  supra  scripsimus,  verisi- 
mile  est,  et  Cratippus  Peripateticus  *).  Quibus  studiis  cum  esset 
intentus,  M.  Brutus  post  necem  C.  Caesaris  mense  Septembri  a.  U. 
710.  Athenas  trajecit  adversus  eos,  qui  reipublicae  libertati  inimici 


»)  Sat.  I.  6.  77.  seq.  &  I.  4.  105.  seq. 

*)  EpisL  n.  I.  69.  Beq.  —  de  Orbil..  v.  Vannucci  p.  230. 

»)  Epist.  II.  2.  42. 

*)  Epist.  II.  2.  43. 

»)  Cic.  de  Off.  I.  1. 

extitissent,  bellum  paraturus,  atque  cum  alios  juvenes  RomanoB 
litterarum  causa  ibi  commorantes ,  tum  Horatium  ad  partes 
suas  pertraxit.  Cui  Horatius  adeo  probatus  est,  ut  statim  tri- 
bunus  sit  factus,  Secutus  igitur  est  Brutum  in  Macedoniam,  dein- 
de  cum  eo  in  Asiam  trajecit,  ut  facile  apparet  ex  Epist.  I.  11. 
6.  et  Sat.  I.  7.  meruitque  stipendia  usque  ad  pugnam  Philip- 
pensem,  quae  exeunte  anno  712.,  aetatis  ejus  vicesimo  quarto,  com- 
missa  est.  Devictis  ab  Antonio  et  Octaviano  Bruti  et  Cassii  partibus, 
Horatius  in  fuga  salutem  quaesivit,  in  Italiam  et  quidem  Venusiam  *) 
profectus  est  et  postea  a  Triumviris  veniam  impetravit.  Pater  ejus 
cum  interea  obiisset  atque  proscriptione  fando  patemo  Horatius  esset 
privatus  ^),  scriptum  quaestorium,  quo  vitam  sustentaret,  sibi  com- 
paravit ').  Tum  igitur,  ut  ipse  ait,  paupertas  eum  impulit  audax,  ut 
versus  faceret.  Quem  *)  locum  varii  varie  sunt  interpretati,  sed  ut 
reliquorum  omittam  judicia,  Kirchnerus,  quem  Frankius  secutus  est, 
acu  rem  tetigisse  mihi  videtur,  cum  censeret,  poetam  juveniH 
fervore  jam  ad  versus  fundendos  propensum,  jactura  dignitatis, 
libertatis  reique  familiaris  ad  eam  morositatem  et  rabiem  esse 
compulsum ,  ut  versus  contumeliosos  faceret  * ).  Cum  in  vita 
Horatii  breviter  enarranda  eo  pervenerim,  ut  eum  versus  fudisse 
dicerem,  facili  deferor  gradu  ad  ipsam  quaestionem,  quam  de  Sati- 
rarum  ordine  et  tempore  instituendam  mihi  proposui. 


Versus  primos,  quos  memoravi  fuisse  Satiras  et  Epodos  •)  in- 
ter  omnes,  qui  in  Horatii  poematis  bene  versati  sunt,  convenit; 
sed  quem  singulae  satirae  in  ordine  et  serie  compositionis  locum 
occupent,  mirum  in  quot  sententias  discedunt.  Quarum  nidla 
neglecta  atque  omnium  argumentorum  momentis    examinatis,    ad 


•)  Franke,  fast.  Hor.  pag.  17. 

•)  Epist  n.  2.  60.  App.  b.  dv.  IV.  8. 

*)  Sat.  n.  6.  36.  seq.  —  Geterum  Frankias,  fiast.  Hor.  p.  32.  n.  14.  rem 
in  dabium  yocavit  praeeunte  Passovio,  Sanadono.  Gfr.  et  Zumptii  commentatio- 
oem  in  editione  Sat.,  quam  Heindorfins  curaverat. 

*)  Epist.  n.  2.  51, 

*)  Eirchner.,  quaest.  Hor.  pag.  15.,  Frank.  fast.  Hor.  pag.  19.  20. 

•)  Od.  I.  16.  22.  Sat.  I.  4.  41. 

verum  quam    proxime   accedere    conabor.    Bentlejus,  philologorum 

suae  aetatis  facile  princeps,  quaestionem  de  universis  satiris  in  prae- 

fatione  ed.  Lips.  1764.  p.  IX.  seqq.  breviter  ita  absolvit:  "  Magno 

quidem  studio  et  acerrima  contentione  post   Tanaquilli  Fabri  ope- 

ram  Clarissimi  viri  Dacerius  Massonusque  in  hanc  arenam  descen- 

derunt;  quorum  equidem  acumen  et  eruditionem  in  partibus  laudo, 

in  operis  vero  summa  totoque  constituendo  rem  eos  infeliciter  ad- 

modum  gessisse  censeo.  Horum  enim  rationibus,  et   Carminibus  et 

Epodis  et  Sermonibus  Epistolisque  scribendis  uno    ac  eodem  tem- 

pore  vacavisse  Nostrum  necesse  est,  et    singula   quaeque   poemata 

separatim  in  vulgus  edidisse:    quorum    utrumque    a    vero  alienum 

esse  mihi  pro  comperto  est.  Quippe  omnibus,  qui  ejusmodi  poema- 

ta  scripserunt,  id  in  more  erat,    ut  non    sparsas   Eclogas,  scd  in- 

tegros  Libellos  semel  simulque  in  lucem  ederent.  Ita  Catullus  fecit, 

ut  ex  Epigrammate  I.  constat,  " "  Cui  dono  lepidum  novum   libel- 

lum;   ita  TibuUus,  quem  vide  Elegia  I.  Libri  tertii  v.  7.  et  17.; 

ita  Propertius  Eleg.  I.  librorum  11.  11.   et  IV.,  ut  et  Libri  II.  Eleg. 

X.  V.  25.  et  XIX.  V.  39 ;  ita  Virgilius  Bucolica  dedit,  ut  patet  ex 

ultimo  illo :   "  "  Extremum  hunc,  Arethusa,  mihi  concede  laborem ;  „  „ 

ita  Naso  Amorum    et   tristium    et    Ponticorum  libros,  ipso   teste; 

ita  Statius  Silvas  suas ;  ita  Martialis  Epigrammata,  ut  Praefationes 

eorum  fidem  faciunt ;  ita  Persius  Satiras,  Phaedrus  et  Avienus  Fa- 

bulas ;  Ausonius,  Prudentius,  Sidonius,  Venantiusque  sua  Carmina, 

quod  ex  eorum  Prologis  abunde  patet.  Quid  quaeris  ?  Ipse  quoque 

Horatius  Libellos  suos  junctim  editos  aperte  indicat,  primum  Car- 

minum  librum  ex  Prologo  ;  secundum  tertiumque  ex  EpUogis ;  Epo- 

dos  ex  illo  XIV. :  "  "  Inceptos,    olim    promissum   carmen,    Jambos 

Ad  umbilicum  adducere;  „„    Sermonum   priorem   librum  ex  versu 

ultimo:  ""I  puer,  atque  meo  citus  haec  subscribe   libello;  „„  po- 

steriorem  ex  Prologo ;  priorem  vero  Epistolarum  et  ex  Prologo  et 

ex    Epilogo.    Quartum   vero    Carminum  et  Epistolarum    secundum 

longo  post  cetera  intervallo  emissos  esse,  plenissimum  est  Suetonii 

testimonium ;  quod  qui  aut  refellere  aut  eludere  conantur,  inanem 

operam  insumunt.    His   jam    positis,    primum  Horatii   opus  statuo 

Sermonum   librum    primum,    quem    triennio   perfecit    intra    annos 

aetatis  XXVI.  XXVH.  XXVIH.,   postea  secundum  triennio   itidem, 

annis  XXXI.  XXXH.  XXXHI.  „ 

2 

Cum  jam  praeter  alios  viros  Weichertus  in  praestantissimo  illo 
libro :  Poetarum  Latinorum  reliquiae,  Bentlejanis  rationibus  dubiam 
fidem  habuit,  tum  maxime  Kirchnerus  hanc  Bentleji  rationem  in 
quaestionibus  Horatianis  improbavit,  et  de  integro  quaestione  insti- 
tuta  duos  Satlrarum  libros  non  intra  septem,  sed  intra  sedecim 
annorum  terminos  constituit.  Frankius  magis  cum  Bentlejo  facit ; 
contra  Walckenaerus  ')  in  constituendo  Satirarum  tempore  paulum 
a  Kirchnero  diflfert ;  Teuflfelus  •)  Horatii  Satirarum  librum  I.  intra 
a.  713.  et  719.,  secundum  intra  a.  821.  et  727.  includit ;  Zumptio 
intra  a.  714.  et  724.  Satirae  scriptae  esse  videntur.  Quibus  senten- 
tiis  propositis  accedamus  ad  singularum  satirarum  tempora  defi- 
nienda.  Etenim  si  de  singulis  veri  quid  statuerimus,  de  universis 
facilius  verba  faciemus.  Discemendum  autem  diligenter  est  tempus, 
quo  singillatim  Satirae  seorsum  in  lucem  prodierunt  atque  apud 
vulgus  innotuerunt,  ab  eo  tempore,  quo  eaedem  in  duorum  libro- 
rum  corpus  collectae  atqae  evulgatae  sunt.  De  qua  re  accuratissi- 
me  dispatavit  Kirchnerus  ^).  Nostrae  igitur  de  Satirarum  aetate,  qua 
aut  singulae  aut  universae  juris  publici  factae  sint,  opinionis  qualis- 
cunque  causas  in  certis  argumentis  potissimum,  et  si  haec  nos  de- 
ficiunt  demum  in  mera  mentis  suspicione  et  conjectura  positas  esse 
volumus. 

Frankius  statuit*)    praeter    primum    sermonem  omnes  eodem 
ordine  scriptos  esse,  quo  nunc   leguntur,   et  suam  sententiam  his 
argumentis  tueri  conatus  est : 
1.)  Horatium  tam  pauca  poemata  vix  temere  et  sine  certa  ratione 

digessisse  credi  posse. 
2.)  Probabile  fieri  aut  argumentum  eum  aut  compositionis  tempus 

respexisse. 
3.)  Argumenti  rationem  habitam  esse,  neminem  adhuc  docuisse,  nec 

fore,  qui  doceat. 


')  Histoire  de  la  vie  et  des  po6sies  d'Horace.  C.  Cantti  de  hoc  libro  sic 
judicat:  Non  si  potrebbe  desiderare  lavoro  piil  completo  e  piu  noioso  di  quello 
di  "Walckenaer.  (Stor.  della  Letter.  Latina  p.  208). 

')  Museum  fttr  Philologie,  herausgegeben  von  Welker  und  Ritschl.  4. 
lahrgang,  pag.  114  &  219. 

^)  Quaest.  Hor.  pag.  14. 

<)  Fast,  Horat.  p.  82. 

4.)  Aetatem  in  secundae,  quartae  et  decimae  sedibus  respectam  esse, 

inde  ut  idem  in  sex  reliquis  factum  esse  non  immerito  concludi 

possit.  Solam  primam  absoluto  demum  libro  scriptam  esse  videri. 

Contra  Frankium,  ad  cujus    sententiam   fere  nemo  accessit, 

Teuffelus  in  libro,  quem  jam  memoravi    *),   sat  certis  argumentis 

disputayit. 

Sed  videamus  ipsi. 


Satira/rum  libri  primi  primam  cum  diligenter  perlegerem, 
plura  temporis  indicia  occurrisse  mihi  videbantur.  Sed  re  accura- 
tius  explorata  ex  iis  vix  certi  quidquam  statui  posse  mihi  pro 
comperto  est. 

Versu  101.  memorantur  Maenius  et  Nomentanus.  —  Primum 
scriptura  "  Maenius  „  non  est  ommino  certa,  quoniam  plerique  libri 
mss.  "  Naevii  vel  Nevii„  nomen  exhibent  ^).  Tum  ut  veram  scri- 
pturam  Heindorfius  constitaerit,  quis  fait  Maenius?  Fuit  Nomen- 
tano,  quem  tunc  vixisse  ex  libri  secundi  octava  apparet  ^),  aequalis? 

Si  Sat.  3.  cum  Ep.  I.  15.  26.  seq.  contuleris,  facile  adduceris, 
ut  putes,  illum  tum  non  jam  fuisse  inter  vivos.  Qui  Maenius  cum 
Lucilii  "*)  aequalis  fuisset,  nostro  jure  miramur,  cur  Horatius  illum 
cum  Nomentano  sibi  aequali  memoraverit,  quamquam,  quia  uterque 
prodigus  erat,  apte  Kirchnero  ^)  una  in  scenam  producti  esse  vi- 
dentur.  Frankius  igitur  hunc  Maenium  esse  illum  scurram,  qui  Pan- 
tolabi  nomine  Sat.  I.  8.  11.: 

"Hoc  miserae  plebi  stabat  commune  sepdcrum, 
Pantoldbo  scurrae  Nomentartoque  nepoti  „ 

carpitur,  probare  conatus  est,  et  in  schol.  ad  Sat.  I.  8.  11.  men- 
dose  "  Mallius  Pontolabus  scurra  „  pro  "  Maenias  „  scriptum  esse 


')  Museum  fttr  Phil.  pag.  95. 
»)  C.  Kirchner.  I.  40.  et  41. 
»)  Conf.  V.  23.  25.  60. 

*)  C.  Porph.  ad  Satiram  I.  3.  21.  "  cujus  et  Lucilius  sic  meminit :  Mae- 
nius  columnam  cum  peteret  „. 
5)  Sat.  n.  I.  p.  20, 


-isf- 

contendit.  Teuffelus  *)  autem  scholiastas  non  aliis  auctoribus  sed  jam 
ipsa  Ep.  1.  15.  80  adduci  potuisse  putat,  ut  in  Maenium  nomen 
Pantolabi  cadere  (Acron :  Maenius  hic  Pantolabus  dictus  est  ab  eo, 
quod  quidquid  offerebatur  acciperet)  crederent,  et  ideo  hoc  loco 
ullam  auctoritatem  et  fidem  eorum  testimonio  adjungi  posse  negat. 
Narrationem  contra,  quam  ad  locum  Sat.  I.  101.  explicandum  de 
Maenio  Lucilii  aequali  proposuissent  ^),  ex  auctoritate  veteris  li- 
belli,  qui  fuit  de  personis  Horatianis,  attulisse  scholiastas  eamque 
rem  eis  fidem  addere  idem  Teuffelus  contendit.  Quae  vero  scholia 
ad  Sat.  I.  8.  11.  de  Pantolabo  memoriae  prodissent  [Fuit  Mallius 
(Frankius:  Maenius)  Vema  trans  Tiberim  ingenuis  parentibus  na- 
tus,  qui  quia  a  multis  pecuniam  mutuam  rogabat,  Pantolabus 
est  cognominatus]  non  recte  intellectum  et  ad  arbitrium  auctum 
esse  exemplar  illius  annotationis  ad  Ep.  I.  15.,  in  quo  scribendo  eo 
majore  se  uti  jure  sibi  persuasissent  interpretes,  quod  I.  —  1.  101. 
in  consortio  Nomentani  pro  Pantolabo  Maenius  positus  esset,  et 
inde  Maenium  et  Pantolabum  eundem  esse  coUigi  posse  eos  credi- 
disse,  praeterea  idem  Teuffelus  disputavit.  Eidem  ille  Pantolabus 
scurra,  tot  jam  disputationibus  nobilitatus,  Hermogenes  Tigellius 
junior  esse  videtur,  suamque  sententiam  his  argumentis  tuetur: 

Primum  eam  commendari  similitudine  nominis  pari  syllabarum 
numero  et  quantitate  insignis,  et  Sat.  I.  8.  versu  11.  cum  Sat.  4. 
V.  72.  coUato  (Hoc  miserae  plebi  stabat  commune  sepulcrum,  Pan- 
tolabo  scurrae  etc.  —  Quis  manus  insudet  vulgi  Hermogenisque  Ti- 
gelli),  deinde  adjectivum  pulchri,  quod  Hermogeni  I.  —  10.  17.  tribu- 
tur,  affinitatem  prodere  quandam  cum  scurrae  cognomine,  Pontolabo 
dato.  Sed  quomodocumque  se  haec  habent,  ■  nil  ex  iis  ad  tempus, 
quo  Satira  scripta  sit,  adferri  posse  compertum  habemus. 

Speciosa  admodum  est  ratio  Kirchneri  ')  eclogam  a.  719.  scrip- 
tam  esse  conjicientis,  quod  versus  114.  115.  116.  ex  Virg.  Georg. 
lib.  I.  V.  512.  seq.,  a.  719.  ad  finem  perducti  et  evulgati, 
expressi  sint. 


')  Museum  fttr  Phil.  97.  98. 

^)  Conf.  Orel.  ed.  Hor.  p.,  in  qua  totam  de  Maenio  narrationem  invenies 
vol.  II.  p.  15.  16.  in  com.  ad  S.  I.  101. 
»)  Sat.  Histor.  Einleitung  p.  11. 

Horatius  enim  dicit:  - 

"  Ut,  cwn  carceribus  missos  rapit  ungiila  currus, 
•  '  Instat  equis  auriga  suos  vincentiihus,  iUum 

Praeteritum  temnens  extremos  inter  ewntem.  „ 

Et  Virgilius : 

"  Ut,  cum  carceribus  sese  effudere  quadrigae, 
Addunt  in  spatia  et  frustra  retinacula  tendens 
Fertur  equis  auriga  neque  audit  cwrrus  habenas  „ . 

Quam  Kirchneri  sententiam  omnino  falsam  esse  haud  contenderim, 
sed  mihi  rem  accuratius  perpendenti  similitudo  horum  versuum 
magis  casu,  quam  ratione  evenisse  videtur,  praesertim  cum  animo 
utriusque  poetae  obversatum  esse  perquam  credibile  sit  illud  Hom. 
II.  23.  320.  seq. 

og  6b  X£  ii£Q8sa  sld'^  Ikavvcav  i]66ovag  "jcjcovg, 
ahl  riQfi  oQoav  CtQitpeL  lyyvd^ev,  ovSi  s  AijO^ct, 
ojtjccog  tb  JtQwrcov  tavv6jj  ^osoiCiv  i^ccOiv, 
aAA'  6^£i  a6(paksciig  xal  tov  JtQOv%ovta  doxsvsi. 

Quod  ut  credam  eo  magis  adducor,  quia  hunc  Homeri  locum  in 
Electra  ita  Sophocles  est  imitatus  v.  715.  seq. 

—  ofiov  ds  jcdvtsg  avafisniyfisvoi 
cpsidovto  xsvtQcov  ovdsv,  ag  vjcsQ^dkoi 
%v6ag  ti,g  avtav  xal  (pQvdyfia%''  ijcjcixd. 
b^ov  yccQ  d^(pl  vara  xal  tQOX^  ^d6si,g 
i](pQt^ov,  sl6s^akkov  ijtjctxal  JcvoaL 

Quis  autem  Horatium  Iliadem  aut  Electram  legisse  negaverit  ?  *). 
Primus  tamen  versus : 

"  Qui  fit,  Maecenas,  ut  nemo,  quam  sibi  sortem  „ 


')  FranMua  Horatium  in  ep.  2.  "  Beatus  ille  „  in  celebrandis  vitae  rusti- 
cae  laudibus  pressisse  Virgilii  vestigia  contendit,  sed  nescio  an  gravissimum 
argumentum  sit,  quo  quominus  ei  credamus,  prohibeamur,  quod  jam  Xenophon 
Oec.  V.  1.  -  27.  vitam  rusticam  praedicaverat. 

postiilat,  ut  post  annum,  quo  in  Maecenatis  familiaritatem  venit 
Horatius,  scriptam  Satiram  putemus.  Restat  igitur,  ut  in  aimum 
hunc  inquiramus,  quo  quidem  constituto  etiam  de  hujus  Satirae 
tempore  probabiliora  quaedam  dicere  licebit. 

Quem  annum  nobis  Horatius  ipse  in  Lib.  H.  Sat.  6.  accura- 
tius  definit  versu  40 : 

"  Septimus  octavo  propior  jam  fugerit  amus, 
Ex  quo  Maecenas  me  coepit  habere  smrum 
In  numero  „ 

Ne  dissertationis  ordinem  turbare  videar,  satiram  illam  post  pu- 
gnam  Actiacam  circa  finem  723.  u.  c.  compositam  esse,  argumenta 
alio  loco  allaturus,  pro  comperto  pono.  Si  igitur  septem  annos  prope 
elapsos  ab  a.  723.  exeunte  retro  numeramus,  incidimus  in  finem 
a.  716.  aut  717.  initium.  Nec  tamen,  ut  Poeta  I.  6.  57.  seq.  sua- 
vissime  exposuit,  statim  Maecenas,  quippe  in  deligendis  amicis 
omnino  cautior,  ad  interiorem  familiaritatem  ipsum  admisit. 

Quibus  expositis,  ut  Teuflelum  a  vero  aberrasse  appareat,  qui 
eclogam  hanc  ante  lib.  I.  4.  715.  exaratam  esse  probare  sit  co- 
natus,  effecisse  puto.  Versus  enim  pi-imus  interiorem  quandam 
amicitiam  prodere  mihi  ita  est  persuasum,  ut  miratus  sim,  de  hac 
re  dubitare  potuisse  Teuifelum  *),  et  ipsum  disputationis  suae  fun- 
damentum  falsis  opinionibus,  quin  incredibilibus  commentis  inniti 
mihi  videatur.  Quae  enim  de  lippitudine  Crispini  docet,  non  po- 
tuisse  ab  Horatio  rideri,  si  ipse  jam  lippus  fuisset,  nullius  sunt 
momenti  ad  sententiam  suam  probandam.  Quis  enim  nescit  Hora- 
tiom  etiam  suos  naevos  perquam  ingenue  tetigisse  ?  Profitetur  enim 
ridendo  dicere  verum,  ideoque  summa  cum  venustate  ridet  vitia, 
non  debacchatur  in  illa.  Recte  igitur  Walckenaerus  haec  scripsisse 
mihi  videtur :  "  Quand  ceux  que  notre  poete  voulait  ridiculiser 
„  avaient  des  yeux  chassieux,  il  ne  manquait  jamais  d'ajouter  cette 
„  difformite  a  tous  les  autres  defauts  dont  il  les  gratifiait,  et  il 
„  semble  qu'  il  ne  veuille  point  laisser  echapper  une  occasion  de 
,,  rappeler  qu'  il  avait  cela  de  commun  avec  ceux  dont  il  fait  la 


')  Museum  fur  Phil.  4.  J.  p.  101. 

„  satire,  ou  qu'  il  ne  pouvait  resister  au  penchant  qui  1'  entrainait 
„  vers  ce  genre  d'  ecrire,  puisq'  il  Texerce  contre  lui-meme.  Nous 
„  devons  en  conclure,  selon  la  remarque  d'un  des  plus  savants  et 
„  des  plus  judicieux  critiques  de  notre  temps  ^),  que  1'  ophthalmie 
„  d'  Horace  etait  legere  et  qu'  elle  alterait  peu  ies  agrements  de 
„  sa  figure,  ou  qu'  elle  n'  attaquait  ses  yeux  que  par  intervalles  ; 
„  bien  differente  en  cela  de  ces  ophtahnies  chroniques,  avec  perte 
„  de  cUs,  qui  rendent  la  figure  hideuse  ^).  „  Poeticam  vero  artis 
perfectae  et  absolutae  laudem  Horatius  maxime  hac  ecloga,  urba- 
nitate  usus  ingenuo  homine  digna,  eaque  cum  admirabili  lepore  et 
acumine  consociata,  sibi  paravit,  ut  aptissime  perpulchrum  illud 
Francogalli  cujusdam  in  Horatium  transferri  mihi  videatur: 

"  Meme  quand  Voiseau  marche  on  sent  qu'  il  a  des  aUes  „. 
Ars  igitur  poetae  probati  in  hac  ecloga  expressa  cemitur,  quamob- 
rem    eam    Kirchnerus,  Frankius,  Dtintzerus    et    Walckenaerus    a. 
u.  c.  719.  assignarunt.    Cui    sententiae    et    ego  probabiliora,  cum 
certa  desint  indicia,  amplectens  accedo. 


Secundam  satiram  et  tertiam  inter  se  comparanti  exordium 
a  Tigelli  moribus  describendis  poetam  sumpsisse  statim  occurrit,  ita 
tamen,  ut  secunda  ante  tertiam  appareat  composita. 

Secunda  enim  ita  incipit: 

"  Anibuhaiarum  collegia,  pharmacopolae, 
Mendici,  mimae,  halatroms,  hoc  genus  omne 
Maestum  ac  solicitum  est  cantoris  morte  Tigelli  „ 

Tertia :  ^ 

"  Omnibus  hoc  vitium  est  cantoribus,  inter  amicos 
Ut  nunquam  inducant  animum  cantare  rogati, 
Iniussi  nunquam  desista/nt.  Sardus  habebat 
lUe  TigeHius  hoc.  „ 


')  Fried.  Jacobs  Abhandlungen  T.  IV.  §.  14.  et  15.  p.  304. 
^)  Histoire  de  la  vie  et  des  po^sies  d'Horace  par  le  Baron  Walckenaer. 
Tom.  I.  p.  64. 

Quem  Tigelliuin  proxime  defunctum  Horatium  in  satirae  se- 
cundae  initio  dicere,  in  tertia  vero  ut  dudum  mortui  mentionem 
facere  nemo  est,  quin  videat.  ■  Quae  hoc  loco  observavisse  satis 
habeo,  cum  de  Tigellio  alio  loco  quaestionem  instituere  in  animo 
sit.  Quo  vero  arino  obierit,  ex  satii"ae  hujus  versu  25.  colligere  pos- 
sumus.  Insigni  enim  hoc  versu  ad  tempus  difiniendum: 

"  Malthinus  ttmicis  demissis  amhulat  „ 

Maecenatem  tangi  et  cai-pi  scholiastae  memoriae  prodiderunt  ^). 
Schol.  Cruq. :  "Malthini  nomine  quidam  Maecenatem  significari  su- 
spicantur.  A  re  autem  ipsa  fictum  est  nomen :  ^a^axog  et  naXaxbs 
idem  est  quod  moUis  et  delicatus.  Porro  autem  Tunicis  demissis 
ambulare  eorum  est,  qui  se  molles  et  delicatos  haberi  volunt.  „ 
Acron:  "Tunicis  demissis,  ut  sibi  honestus  videatur.  Composuit  autem 
nomen  quasi  a  fiakaxbg  Malthinus.  Maecenatem  tangit:  varicosus 
enim  fuit,  delicatior  et  solutus.  ^)  „  Porph. :  "Sub  Malthini  nomine 
quidam  Maecenatem  suspicantur  significari,  a  re  tamen  finxit : 
fial&axbg  enim  quasi  (lakaxbg  dicitur.  Porro  autem  tunicis  demissis 
ambulare  eorum  est,  qui  se  molles  ac  delicatos  haberi  volunt.  „  Nec 
praetereunda  est  Acron.  ad  Sat.  I.  2.  v.  64.  (Villius  in  Fausta)  anno- 
tatio:  "Semper  incerta  pro  certis.  Nam  Fausta  Syllae  filia  T.  Annio 
Miloni  nupta  fuit,  ut  supra  exposuit.  Alibi :  Me  dulcis  dominae 
Musa  Liciniae  pro  Terentiae.  Et  hic  Villius  in  Fausta,  id  est 
Annius  in  Fausta,  eodem  numero  syllabarum  commutationem  no- 
minum  fecit.  „  ^)  Hanc  Acronis  scholiastae  annotationem  |praeclare 
illustravit  Bontlejus  acute  observans  ficta  illa  nomina  non  solum 
numero,  sed  etiam  syllabarum  quantitate  convenire,  ita  ut  sine 
versus  dispendio  facile  pro  ficto  nomine  verum  substitui  posset, 
Ceterum  plura  personarum  nomina  in  veterum  poetarum  carmini- 
bus  esse  xcacpa  jtQodcana  constat  cum  illi  eos  homines,  quos  in 
animo  haberent,  proprio  nomine  appellare  poenae  ividiaeque  metu, 
vel  alia  quacunque  de  causa  celare  mallent.  "*)  Poetam  vero  noluisse 


')  De  scriptura  et  originatione  vero  v.  Weich.  p.  1.  r.  p.  429.  et  seq. 
^)  Conf.  Vannucci,  stud.  stor.  e  mor.  sulla  Letter.  Lat.  p.  256.  257. 
*)  Ceterum  scholiastar.  in  hoc  nomine  errorem  coarguit  Lambinus  de  qua 
re  Weichert.  p.  1.  r.  p.  414. 

*)  De  qua  re  Weich.  p.  1.  r.  p.  412. 

^  Maecenatem  aperte  nominare  inde  patet,  quod  hic  potens  erat    et 

■  ,  apud  triumvirum  maxime  valebat.  Horatium  vero,  qui  a  Bruti 
,  partibus  steterat  illum  aversatum  esse,  et  sale  suo  perfricuisse  fa- 
cile  patet.  IUi  cum  tandem  a  Vario  et  a  Virgilio  a.  716.  commen- 
datus  et  amicus  factus  esset,  tam  imprudenter  et  ingrate  agere.  ut 
potentem  fautorem  publicae  exponeret  irrisioni,  non  potuit.  Nec 
credibile  est,  eum  brevi  post  hanc  ludificationem  Maecenati  se 
commendari  passum  fuisse.  Rectissime  igitur  Weichertus  ^),  cum  quo 
et  Kirchnero  et  Frankio  convenit,  per  aestatem  a.  u.  c.  814.  Ti- 
gellium  mortuum  censet.  Deinde  satiram  hanc  scripsit  eaque  aequa- 
lium  vitia,  ut  adulteria,  incestos,  amores  puerorum  vehementissime 
Horatius  exagitavit.  Nec  tamen  Kirchnero  -)  et  Frankio  ^)  credi- 
derim,  qui  statuunt  poetae  anni  minimum  spatio  opus  fuisse,  ut  e 
bello  Philippensi  redux  rerum  et  hominum  in  urbe  conditiones 
pemosceret.  Romae  enim  educatus  erat,  et  haud  ita  multo  ante 
urbem  reliquerat.  Tamen  ultra  a.  714.  hanc  satiram  proferre  veta- 
mur,  quia  prima  omnium  fuit  lib.  I.  Sat.  7.,  ut  suo  loco  sum 
probaturus.  Et  si  totius  eclogae  hujus  habitum  consideraveris,  si 
materiam  atque  silvam  respexeris,  in  ea  congerenda  atque  ordi- 
nanda  Luciliano  ritu  audacter  egisse  poetam  confitearis  est  necesse, 
eumque  ipsum  Triumvirum  potentem  oblique  carpere,  in  amicos  et 
in  asseclas  vero  nominatim,  ut  in  Sallustium,  Cupiennium  Libonem 
in  aliosque  viros  tenuioris  ordinis  invectum  esse  invenies.  In  qui- 
bus  vitiis  describendis  cum  sermone  vitae  quotidianae  sordibus  in- 
.  quinato  res  turpes  et  foedas  proposuisset,  juvenili  petulantia  qua- 
dam  et  impetu  Horatium  satiram  scripsisse  jure  nostro  dicemus. 
Quibus  argumentis  permotus  et  Walckenaerus  •*)  judicavit: 

"  Ce  sont  tous  les  vices,  tous  les  travers  dont  Horace  fut  te- 
moin  qui  exciterent  sa  verve  satirique  et  lui  firent  ecrire  sa 
seconde  satire  du  Uvre  premier.  „  eamque  a.  aetatis  poetae  25.. 
urbis  714.  assignavit. 


')  p.  300. 

^)  De  Sat.  primae,  sec.  et  tertiae  Temp. 

3)  Fasti  Hor.  p.  89. 

*)  Pag.  115. 

Praeter  argumentum  statim  in  exordio  commentationis  meae 
de  Sat.  n.  aetate  allatum  versus  63.  satirae  tertiae  demonstrat  lu- 
cnlentissime  hanc  post  illam  esse  compositam. 

Dicit  enim  poeta : 

"  Simplicior  guis  et  est,  qualem  me  saepe  lihenter 
Ohtulerim  tihi,  Maecenas,  ut  forte  legentem 
Aut  tacitum  impeUat  quovis  sermone  molestus : 
Communi  sensu  plam  caret,  htquimus.  Eheu, 
Quam  temere  in  nosmet  legem  sancimus  iniquam!  „ 

Verba  vero  haec :  "  qualem  me  saepe  hbenter  obtulerim  tibi  ^ 
cum  scripsisset,  confirmatam  jara  consuetudinem  et  famiUaritatem 
voluit  significare,  etiamsi  timiditatem  et  incertam  se  gerendi  pro- 
derent  rationem.  Quare  Kirchnerus  recte  Horatium  haud  multo 
post,  quam  in  amicorum  numerum  a  Maecenate  adscitus  est,  hanc 
Eclogam  composuisse  statuit  ^). 

Primi  vero  ad  Maecenatem  aditus  descriptionem  legimus  Sat. 
I.  6.  55.  seq. 

"  Virgilius,  post  hunc  Varius  dixere,  quid  essem. 
Ut  veni  coram,  singultim  patica  loquutus 
Infans  namque  pudor  prohihebat  phtra  profari  „   — 
.     .     .     .  "  respondes,  ut  tuus  est  mos, 
Pauca :  aheo ;  et  revocas  nono  post  mense  jubesque 
Esse  in  amicorum  rmmero.  „  — 

Hinc  satiram  tertiam  aut  exeunte  a.  716.  aut  primis  a.  717.  men- 
sibus  exaratam  esse  recte  statuimus.  Posteriore  tempore  conscri- 
ptam  esse  haud  est  probabile,  cum  Tigelli  memoria  nondum  esset 
extincta.  Uberiore  hac  irrisione  se  non  immerito  ei  illusisse  in  se- 
cunda  ostendit.  Qua  cum  in  multorum  obtrectationem  et  odium 
incurrisset  et  jam  pluribus,  et  per  Virgilium  et  Varium  Maecenati '') 


')  Quaest.  p.  53. 

')  Qua  de  re  Walckenaerus  vol.  I.  192.  ita  scribit: 

M^c^ne  pardonnait  facilement  a  Horace  le  l^ger  sarcasme,  qu'avant  de  le 
connaitre  le  poete  mecontent  s'  etait  pennis  contre  lui,  en  faveur  de  l'esprit 
et  du  talent  qui  brillaient  dans  sa  satire  et  de  la  philosophie   ^picurienue  de 

imiotuisset,  tertia  Maecenatis  animum  sibi  conciliandum  omnemque 
malignitatis  suspicionem  removendam  sibi  proposuit. ')  Quamobrem 
amicorum  vitia  leniter  ferenda  et  maioribus  virtutibus  docuit  esse 
tegenda.  Restat,  ut  commemorem  etiam  Teuffelum  eundem  cum 
Kirchnero  annum  hujus  eclogae  statuere,  quamvis  —  ut  mihi  qui- 
dem  videtur  —  concertationis  studio  tantum  ductus  Weicherti, 
Kirchneri,  Franki  de  consilio  et  ratione,  qua  Horatius  in  Tigellio 
iterum  describendo  sit  usus,  impugnaverit  sententiam. 


Commentationes  de  Satirae  quartae  aetate  perlegenti  perquam 
bene  dictum  illud  Terentii,  "quot  homines  tot  sententiae,,  mihi  visum 
est,  quoniam  quot  viri  quaestionem  institueiamt,  proposuerunt  tot 
fere  sententias.  Eo  majore  igitur  diligentia  et  consilio  in  hac  com- 
mentatione  conscribenda  utar,  nec  tamen  aliorum  judiciis  neglectis 
verum  invenisse  mihi  arrogabo. 

Weichertus  igitur  p.  1.  r.  p.  300.  ait :  —  Obtrectationibus  ex- 
asperatus  scripsit  Horatius  a.  u.  c.  715.  medio  satiram  quartam, 
in  qua  de  Satirarum  suarum  uatura  et  lege  exposuit,  suosque  re- 
prehensores,  qui  aliorum,  quamvis  malorum  poetarum,  ut  Fannii 
(v.  21.)  satiras  admirarentur,  redarguit  contemnitque  superciliose 
V.  71: 

"  Nulla  taherna  meos  haheat  neque  pda  libdlos, 
Quis  manus  insudet  vulgi  Hermogenisque  Tigdli! 
Nec  recito  cuiquam  nisi  amicis,  idque  coa^tus, 
Non  ubivis  coramve  quihuslibet  .,.  — 

Patet  igitur  Weichertum  temporis  ordinem  tertiae  et  quartae  sa- 
tirae  ita  invertisse,  ut  hanc  illa  priorem  haberet,  cum  contra 
Frankius  rationem  suam  omnes  quo  extant  ordine  compositas  esse 


r  auteur,  si  bien  d'  accord  avec  ses  propres  principes.  Ce  furent  probablement 
les  motifs  qui  lui  firent  desirer  de  le  counaitre.  II  est  probable,  qu'  il  fut 
charme  aussi  des  traits  malins  et  aceres  de  cette  satire  contre  des  personnages 
qu'il  n'aimait  pas,  particuli^rement  contre  ce  chanteur  Tigellius,  trop  bien 
accueilli  par  Octave  Cesar  et  qui  avait  eu  1'  habitude  de  prendre  avec  lui  des 
licences  que  Mecene  ne  pouvait  approuver. 
V  Eirchn.  quaest.  pag.  53.  §.  9. 

tueri  conatus,  proximam  post  tertiam  existimaret.  Cum  quo  cum 
saltem  de  anno  convenisset  Teuffelo,  Kirchnerus  longe  aliam  pro- 
posuit  sententiam,  statuens  anno  demum  722.  exeunte  ab  Horatio 
esse  conscriptam.  Posteriore  tempore  quam  Kirchnero  ecloga  Wal- 
ckenaero  *),  id  est  a.  u.  724.,  exarata  esse  videtur. 

Quibus  sententiis  propositis  ipsi  quaestionem  instituamus. 

Versum  21.  sq.,  qui  ad  rem  nostram  facere  videatur,  primum 
in  medium  proferre  lubet. 

"  Beatus  Fannius  ultro 

Delatis  capsis  et  imagine,  quum  mea  nemo 
Scripta  legat  vulgo  recitare  timentis  db  hanc  rem, 
Quod  sunt,  quos  genus  hoc  minime  juvat,  utpote  plitres 
Culpari  dignos  „. 

Teuffelus  ^)  ex  hoc  loco  ad  aetatem  satirae  definiendam  nihil  ad- 
ferri  posse  hoc  potissimum  nixus  argumento  contendit,  quod  non 
nisi  mortui  Fanni  imago  in  publicam  bibliothecam  sit  delata, 
ejusdem  Fanni  autem  in  sat.  1.  10.  ut  vivi  mentio  fiat.  Non  potest 
igitur  inquit  de  bibliotheca  Asinii  Pollionis  a.  715.  716.  condita 
noster  locus  intelligi.  —  Unde  Teuffelus  mortui  Fanni  imaginem 
in  pubhcam  bibliothecam  esse  delatam  (Acronis  nomen  quidem 
praetendit  auctoris,  sed  tamen  locum,  qui  rem  comprobare  valeat, 
non  adfert)  resciverit,  mihi  non  constat,  sed  ejus  totam  ruere  ra- 
tiocinationem  ex  hoc  argumento,  quod  scholiastae  prodiderunt  me- 
moriae,  facile  apparet: 

Fannius  Quadratus  —  poeta  malus,  cum  liberos  non  haberet, 
heredipetae  sine  ejus  cura  et  studio  libros  ejus  et  imaginem  in  pu- 
blicas  bibliothecas  referebant,  nullo  tamen  merito  scriptoris  (Schol. 
Cruq.)  —  0  beatum  Fannium,  cujus  imago  et  capsae  cum  libris  in 
bibliothecas  ultro  receptae  sunt  (Porphyrion).  Sed  fortasse  Teuffelus 
argumentum,  quo  suam  tueretur  sententiam,  ex  hoc  Acronis  loco 
petere  voluit :  "Fannius  iste  malus  poeta  fuit,  qui  cum  antea  con- 
tempsisset  datam  sibi  imaginem  a  Senatu,  postea  dum  moreretur, 
petiit,  ut  delatis  in  publicum  capsis  suis  cum  propriis  libris  incen- 


')  vie  de  Horace  I.  p.  345. 

*)  Museum  filr  Philologie  4.  Jahrgang,  p,  104, 

deretiir.„ —  Attamen  vocabulum  beati  parum  convenire  petenti,  ut 
delatis  in  publicum  capsis  suis  cum  libris  propriis  incenderetur, 
Teuffelum  praeteriit.  Lambinus  autem  a  senatu  sive  populo  Fannio 
ultro,  i.  e.  non  petenti  capsas,  in  quibus  ejus  libri  conderentur  ac 
servarentur,  imaginemque  ad  memoriam  ejus  promendam  delatam 
esse  disseruit.  Sed  quantum  id  a  dignitate  atque  instituto  senatus 
populique  Romani  abhorreat,  facile  intelligitur.  Frankius  quidem  ^) 
rem  ita  mutavit,  ut  diceret,  a  plebe  vel  a  doctis  hominibus,  qui 
inepta  Fannii  poemata  plurimi  facerent  et  admirarentur,  et  locula- 
menta  pretiosa  et  imaginem  dono  data  et  delata  esse,  inde  Hora- 
tium,  quippe  qui  sua  scripta  ne  lecta  quidem,  nedum  laudata  nos- 
set,  Fannium  salse  praedicavisse  beatum. 

Cum  omittam  mirari,  quo  Frankius  rescierit  modo  Horatium 
scripta  Fannii  non  legisse,  tamen  a  me  impetrari.  non  possum, 
quominus  loquacissimum  et  ineptissimum  poetam  —  sic  enim  scho- 
liastae  eum  appellant  —  plebis  aut  doctorum  hominum  negem 
potuisse  movere  admirationem.  Admodum  enim  probabilem  esse 
schol.  interpretationem,  heredipetas  Fannii  imaginem  in  bibliothecas 
detulisse  puto  —  magnumque  ex  hoc  loco  admimculum  temporis 
peti  posse,  sibi  Kirchnerus  persuasit.  Totam  rem  igitur  in  eo  verti, 
quonam  sit  modo  verbum  deferendi  accipiendum  pro  explorato 
habemus.  In  quo  ita  recte  interpretando,  ut  de  publica  bibliotheca 
cogitemus,  adjectivum  beati  nos  admodum  juvat,  ad  quam  in- 
terpretationem  eo  facilius  adducimur,  quod  morem  imagines  poe- 
tarum  aut  doctorum  virorum  viventium  in  bibliothecis  ponendi 
ante  exemplum  a  Pollione  propositum  non  invaluisse  constat.  Cujus 
rei  Plin.  Hist.  n.  XXXV.  auctor  est  dicens:  Asinii  Pollionis  hoc 
Romae  inventum,  qui  primus  bibliothecam  dicando  ingenia  homi- 
num  rem  publicam  fecit.  Dein  Plinius  idem  (Hist.  n.  VH.  31.J 
M.  Varonis  in  bibliotheca,  quae  prima  in  orbe  ab  Asiniio  Pollione 
ex  manubiis  Romae  est  publicata,  unius  viventis  positam  esse  ima- 
ginem  docet.  Plinii  auctoritas  igitur  obstat,  quominus  Wielandi,  Hein- 
dorfii,  Passovii,  qui  hunc  locum  de  Asinii  PoUionis  bibliotheca 
publica,  quam  anno  716.  redux  factus  ex  expeditione  inParthinos 
instruxit,  interpretati  sunt,  accedam  sententiae,  quamvis  illum  tales 


«)  Fast.  Horat.  p.  95. 

ineptias,  quales  heredipetae  benevolantiae  Fanni  captandae  causa 
facere  potuissent,  silentio  praeterire  et  potuisse  et  voluisse  haud 
negaverim.  ' 

Weichertus  perhonorificum  fuisse  dicit,  si  cujus  scripta  in 
privatis  bibliothecis  reponerentur.  Sed  quominus  de  privata  biblio- 
theca  cogitaret,  imaginis  mentionem  obstare  ipse  vidit,  et  ingenue 
fatetur,  se  non  esse  assecutum,  quo  sensu  Fannii  admiratores 
ejus  capsas  et  imaginem  detulissent.  Etiam  me  in  incerto  haerere 
quonam  modo  locum  illum  interpreter,  hand  ibo  infitias,  praesertim 
cum  Earchneri  argumentationem  primo  obtutu  veram  mihi  visam, 
admodum  debilem  esse  invenerim.  Is  enim  in  praefatione  editionis 
suae  sat.  Hor.  p.  14.  docuit,  locum  nostrum  ad  bibliothecam  a.  721. 
ab  Octaviano  in  porticu  Octaviae  conditam  referendum  esse  suam- 
que  sententiam  in  commentario  ad  satiram  probaturum  esse  pro- 
misit.  Laetus  animo  igitur  me  ad  commentarium  legendum  contuli, 
sperans  fore,  ut  tandem  verum  inveniam.  Sed  multum  me  spes  mea 
fefellit.  Sic  enim  rem  probare  vult,  si  quidem  hoc  est  probare,  ut 
dicat :  cum  jam  in  praefatione  satiram  annum  722.  antecedere 
non  potuisse  probaverit,  facili  gradu  se  ad  mentionem  bibliothecae 
ab  Octaviano  in  porticu  Octaviae  conditae  deferri !  Deinde  Melis- 
sum  quendam  grammaticum  bibliothecae  ordinandae  praepositum 
fiiisse  narrat,  qui  nulla  probabiliter  dubitatione  esset  impeditus, 
qwominus  Fanii  vivi  imaginem  reciperet. 

Idem  Kirchnerus  ex  mentione  causae  Petilli  a.  722.  profligatae, 
satiram  ante  eundem  annum  scribi  non  potuisse  certo  evinci  con- 
tendit. ') 

Sed  quamquam  commentarium  Kirchneri  diligenter  perlegi  et 
omnes,  quos  habui  libros,  ut  unde  annum  causae  illius  eruisset 
viderem,  pervestigavi,  nusquam,  ne  vestigium  quidem  temporis 
potui  invenire.  Nisi  igitur  omnia  me  fallunt,  hoc  loco  argumenta 
ex  iis,  quae  essent  demonstranda,  Kirchnerum  petivisse  apparet. 
In  hoc  tamen  mihi  cum  illo  convenit,  satiram  quartam  a  decima 
non  nimis  tempore  posse  distare,  quia  in  utraque  Petilli  Capitolini 
memorat  causam  (4.  94.  sq.,  10.  25.  sq.)  de  cantore  Hermogene  (4. 
73. ;  10.,  17.  80.  90.)  et  poeta  Fannio  contemptim  loquitur.  Deinde 

')  Vide  praefat.  pag.  15.     . 

quia  in  satira  deciiAd.  vemis  noimullos  ex  quarta  fere  ad  verbum 
reddidit  ut  4.  2.  "  atque  alii.  quorum  comoedia  prisca  virorum 
est,  „  in  10.  16.  "  illi,  scripta  quibus  comoedia  prisca  viris  est;  ,, 
4.  11.:  "  cum  flueret  lutulentus  „  in  10.  50.  "  at  dixi,  fluerehunc 
lutulentum  „  4.  9.  "  in  hora  saepe  ducentos,  „  in  10.  60.  "  amet 
scripsisse  ducentos.  „  Ex  versu  92.,  qui  jam  in  Sat.  I.  2.  27.  exstat, 
"pastillos  RufiUus  olet,  Gargonius  hircum„  haec  tantimi  manifestum' 
recte  dixit,  quartam  post  secundam  exaratam  esse.  Teufielus  in 
versu  23.  poetam  queri,  quod  nemo  sua  scripta  legat  contendens. 
inde  satiram  quartam  antecessisse  tertiam  efficere  vult.  Praeterea 
cum  nullam  Maecenatis  mentionem  poeta  faceret,  idem  suam  sen- 
tentiam  eo  probabiliorem  esse  sibi  persuasit.  Sed  argumenta  a  si- 
lentio,  quae  vocantur.  admodum  esse  infirma  eum  praeteriit.  nec 
facile  cuiquam  sua.  quam  silentio  praeterire  non  possum,  persua- 
debit  argumentatione.  Haec  fere  est :  Cum  nullam  Maecenatis  men- 
tionem  fecerit  Horatius  mihi  persuasum  habeo,  ante  annum  717. 
satiram  quartam  esse  compositam.  Tum  facilem  explicatum  habet 
versus  23.  et  ordo  seriesque  quartae  et  decimae.  Nam  ante  hoc 
tempus  pauca  poemata  ejus,  ut  poetae  ignoti  pauci  legebant,  sed 
cum  Maecenatis  familiaritate  sibi  concihata  omnium  animos  in  se 
convertisset,  homines  curiosius  illa  coeperunt  perlegere.  Quo  factum 
est,  ut  magis  magisque  obtrectatorum  et  adversariorum  numerus 
augeretur.  Quod  cum  vidisset,  posteriore  tempore  satiram  decimam 
sui  defendendi  causa  exaravit. 

Longe  aliam,  et  quidem  rectam  loci  interpretationem  Duntzerus ') 
proposuit,  poetam  ita  loquentem  faciens: 

Meine  Schriften  bekommt  keiner  zu  lesen,  und  ich  fiirchte 
mich  sie  dem  Volke  vorzutragen,  weil  es  eine  Masse  Leute  gibt, 
die  an  solchen  Gedichten  kein  Gefallen  hat,  da  die  Mehrzahl  dem 
Tadel  der  Satire  anheimfallt.  —  Idem  disputat  Horatium  post  sex- 
tam  composuisse  satiram  quartam,  quia  quo  modo  versu  105.  seq. 
patrem  inducit,  se  illum  jam  in  publicam  probat  protulisse  notitiam. 
Cujus  sententiam  Teuffielus  cum  impugnaret  dicens  rem  ita  posse 
inverti,  ut  sexta  post  quartam  in  vulgus  edita  esse  posset,  parum 
Horatio  conventurum  fuisse  Lucilii  judicem  agere,  si  paucas  tantum 

')  Kritik.  und  Erklarimg  des  Horaz  p.  176. 

satiras  emjsisset,  non  animadvertit.  —  Frankius  quidem  satirae 
quartae  post  tertiam  locum  assignavit,  sed  post  annum  716.,  quo 
recitationes  public  ae  ab  Asinio  Pollione  sint  institutae,  ortam  esse 
negat,  dicens :  "  vix  tanta  cum  contemptione  hunc  morem  derisisset 
si  Pollionis  commissiones,  quae  et  oriebantur  laudabili  auctoris  con- 
silio  et  communi  hominum  doctorum  plausu  excipiebantur,  jam 
invaluissent  et  publice  quasi  sancitae  fuissent.,,  Sed  Kirchnerus  ^)  in 
Commentario  ad  Sat.  IV.  tales  publicas  recitationes  jam  ante  Pol- 
lionem  in  more  fuisse  et  post  saepius  factas  esse  docuit.  Cujus  rei 
exemplum  dialogum  de  oratoribus,  qui  Tacito  ascribitur,  perlegenti 
in  capite  13.  mihi  occurrit,  in  quo  Maternus  Virgilium  neque  apud 
divum  Augustum  gratia  neque  apud  populum  Romanum  notitia 
caruisse  ita  narrat :  "Testes  Augusti  epistolae,  testis  ipse  populus, 
qui  auditis  in  theatro  Virgilii  versibus  surrexit  universus  et  forte 
praesentem  spectantemque  Virgilium  veneratus  est  sic  quasi  Au- 
gustum.  „  Sed  pergamus  tandem  ad  finem  nostrae  commentationis : 
Kirchnerus  ex  eo  quod  erat  probandum,  ipsam  probationem 
deduxit ;  Frankii  argumentatio  ruit,  quod  falsis  rationibus  innititur ; 
.  Teuffelus  argumento  a  silentio,  valde  infirmo,  suam  conatus  est  pro- 
bare  sententiam.  Quae  ergo  explorata  habemus,  sunt  haec :  Satira 
quarta  secundam  et  tertiam  (vide  commentationem,  quam  de  tertia 
conscripsimus)  secuta  et  proxime  ante  decimam  est  exarata.  Quo 
igitur  anno  decima.  sit  conscripta  nunc  quaeramus,  quia  fortasse 
ex  hac  quaestione  absoluta  ad  quartae  aetatem  determinandam 
certi  quid  adferre  poterimus. 


Kirchnerus  alias  causas  invenire  non  potuit,  quibus  permotus 
Satiram  decimam  in  annum  723.  u.  c.  posset  conferre,  nisi  quod 
versum  44.:  —  "  molle  atque  facetum  —  Virgilio  annuerunt  gau- 
dentes  rure  Camenae,  „  non  solum  ad  Bucolica  sed  etiam  ad  Geor- 
gica  a.  724.  a  Virgilio  absoluta  referendum  esse  judicavit.  Certum 
igitur  inquit  est,  satiram  decimam,  si  re  vera  haud  raulto  post 
quartam  a.  722.  exaratam  composita  est,  primae  anni  723.  dimi- 
diae  parti  esse  assignandam.  —  Brevibus  igitur  quaestionem  ab- 
solvit,  neque  ego  quaererem  ultra,   si  mihi  de  anno  722.    quartae 


«)  V.  Hor.  Sat.  ed.  vol.  U.  part.  I.  p.  163. 

persuasisset.  Quod  cum  non  fecerit,  alia  circumspiciam  argu- 
menta  necesse  est.  Ac  primum  mihi  Frankii  *),  quam  instituit  de 
Georgicon  aetate,  quaestio  occurrit,  qua  quidem  Horatium  Buco- 
lica  et  primum  Georgicon  volumen  eo  tempore,  quo  „  moUe  atque 
facetum  Virgilio  Camenas  i*ure  gaudentes  annuisse  „  scripsisset,  re- 
spicere  potuisse  probavit.  Quod  quidem  sufficere  reor  ad  Kirchneri 
—  et  ipse  hist.  Einl.  pag.  11.  Georgicon  lib.  I.  a.  719.  exaratum 
fuisse  concesserat  —  rationem  convellendam,  qua  ductus  in  annum 
723.  satiram  decimam  contulit.  Nihil  enim  impedit,  quominus  an- 
teriori  anno  eam  assignemus.  Deinde  Frankius,  quod  Horatius  in 
versu  26.  duram  Petillii  causam  oblique  tangit,  gravissimo  docu- 
mento  esse  docuit,  satiram  ante  a.  720.  esse  ortam.  Nam  illo  in- 
quit  temporis  tractu  Horatius  Caesari  deditus  esse  coepit  desiitque 
ejus  familiaribus  illudere.  Praeterea  ei  versus  42.,  in  quem  mentio 
perhonorifica  Pollionis,  ut  qui  tunc  ipsum  praestantissimas  tragoe- 
dias  scripserit,  injecta  est,  idem  suadere  videtur.  Quare  spero  haud 
multum  a  vero  me  esse  aberratunmi,  si  decimam  cum  Frankio 
anno  719.  assignavero  et  quartam  proxime  praecesisse,  fortasse 
anno  718.  statuero.  Ad  quam  sententiam  confirmandam  et  hoc  mul- 
tum  valet,  quod  nusquam  posterioris  temporis  vestigium  exstat. 
Nam  nec  Cassii  illius  Etrusci  "  ambusti  capsis  -et  libris  „  mentio- 
nem  nunc  quisquam  —  ut  Frankii  verbis  utar  —  post  accuratis- 
simam  Weicherti  disputationem  ^)  ad  Cassium  Parmensem  anno  ur- 
bis  conditae  723.  demortuum  referet,  nec  versus  38.  seq. : 

huec  ego  ludo 

Quae  neque  in  aede  sonent  certantia  judice  Tarpa, 
Nec  redeant  iterum  atque  iterum  spectanda  theatris. 

de  Apollinis  templo  a.  demum  726.  condito  intelligendi  sunt,  ut 
Massonus  ^)  docuit. 


»)  Fasti  Hor.  pag.  22.  seq. 

»)  De  Var.  et  Cass.  Parm.  p,  213.  seq.  impr.  265.  266. 

«)  Vit.  Hor.  p.  161. 

Satiram  qumtam  tiim  Massonus  doctissima  commentatione,  cum 
Kirchnerus  potissimum  anno  717.  exaratam  esse  firmis  comproba- 
vit  argumentis.  Suo  enim  jure  iter  hac  satira  descriptum  ad  foe- 
dus  anno  urbis  717.  inter  Octavianum  et  Antonium  Tarenti 
ictum  refert,  ubi  Octaviae  sedula  intercessione  eJBectum  tandem 
est,  ut  pace  reconciliata  Antonius  Caesari  naves  adversus  Sex.  Pom- 
pejum,  Caesar  Antonio  milites  ad  Parthicum  bellum  commodaret, 
sibique  invicem  in  quinquennium  triumviratum  prorogarent.  Nimi- 
rum  legati  primum  Brundisiom  contendisse  videntur,  mox  autem 
abiisse  Tarentum,  ubi  foedus,  quod  supra  memoravi,  ictum  est. 
—  Jam  prius  quidem  Antonius  et  Caesar  Octavianus  rem  suam  per 
amicos  et  intemuncios  egerant.  Tempore  enim  belli  Perusini  jam 
Sextus  Pompejus  Campaniae  littora,  pluribus  oppidis  vastatis  de- 
populabatur.  Quo  finito  Marcus  Antonius  triumvir  ex  Oriente 
cum  classe  advenit  et  Brundisium  occupavit,  Octavianum  ejusque 
partes  hostiliter  aggressurus.  Adversum  novi  belli  periculum  tota 
Italia  pacem  flagitante  tandem  anno  714.  urbis  conditae  Brundisii 
per  Maecenatem,  Asinium  Pollionem,  Lucium  Coccejum  inter  utrum- 
que  est  composita.  Sed  cum  Sext.  Pompejus  etiam  tum  Italiae  oras 
et  maria  finitima  infestaret,  populi  tumultus  proruperunt,  quibus 
triumviri  coacti  sunt,  cum  Sext.  Pompejo  pacem  inire,  quae  a.  715. 
Miseni  facta  est.  Sed  jam  proximo  anno  Pompejus,  foedere  supe- 
riore  a  triumviris  perfide  neglecto  bellum  instauravit.  Quod  bellum 
cum  Caesar  Octavianus  minus  feliciter  gessisset,  ut  consilia  cum  iis 
conferret,  ad  praefinitam  diem  evocavit  Antonium  Athenis  Brundi- 
sium,  et  Lepidum.  Lepidus  non  venit.  Antonius  quidem,  qui  Octa- 
viani  Caesaris  sororem,  feminam  tum  formae  venustate,  tum  animi 
virtutibus  insignem  superiore  anno  uxorem  duxerat  in  ejusque 
amorem  totus  effiisus  hiemem  Athenis  inter  festa  ludosque  tran- 
segerat,  Brundisium  cum  paucis  advectus  est,  sed  sive  quod  Cae- 
sarem  non  deprendit,  sive  bellum  adversus  Sextum  improbans, 
sive  Caesaris  apparatum  majorem  suspectum  habens,  sive  prodigio 
aliquo  territus,  statim  in  Graeciam  est  revectus.  Sed  eo  in  con- 
ventu  indicto  omnino  nuUi  legationi  erat  locus,  si  Appianum  au- 
ctorem  sequimur,  qui  non  per  legatos  agere  sed  ipsum  Caesarem 
adventare  voluisse  manifesto  prodidit,  cum  eum  conquestum  esse  de 


_  27  — 

Antonio  diceret,  quod  se  non  exspectasset ')  "  Sed  Caesar  ait  Kirch- 
nerus*)  per  aestatem  anni  716.  ingentia  damna  in  bello  maritimo 
contra  Sext.  Pompejum  perpessus,  cum  maximam  classis  partem 
simul  cum  multis  copiis  circa  Scyllaeum  promontorium  tum  pro- 
cellis  tum  vi  hostili  perdidisset,  in  summis  rerum  suarum  angustiis 
Maecenatem  ad  Antonium  miserat,  qui  modo  ortas  inter  utrumque 
controversias  et  simultates  componeret,  illumque  si  fieri  posset  ad 
belli  societatem  pertraheret.  Ineunte  vere  sequentis  anni  717., 
Antonius  cum  trecentis  navibus  in  Italiam  venit,  societatem  qui- 
dem  belli  contra  Pompejum  gerendi  praetendens,  sed  re  vera  magis 
speculandi,  quam  agendi  causa.  Exasperatus  enim  ob  criminationes 
quasdam  suspectum  habuit  Caesarem.  Brundisium  versus  cursum 
direxit,  ibique  castra  ponere  decreverat,  sed  a  Brundisinis  non 
admissus  Tarentum  classem  circumegit,  ibique  diutius  commoratus 
est.  Nam  Caesar  nonnuUis  rebus,  quae  interea  ipsi  faustae  evene- 
rant,  elatus  et  Antonio  imprimis  propter  opem  superiore  aestate 
in  Pompejum  non  praestitam  succensens  non  ipse  statim  compa- 
ruit,  sed  per  intemuncios  agens  auxilium  sibi  oblatum  primo 
tempore  adeo  detrectavit,  et  frustra  conditionibus  ultro  citroque 
perferendis  et  agitandis  tempus  terebatur,  donec  Octavia  ipsa  in- 
tercedente  efiectum  est,  ut  imperatores  Tarentum  inter  et  Meta- 
pontum  congressi  in  gratiam  redirent  „  —  Caesar  viginti  millia 
militum  Antonio  ad  bellum  Parthicum,  Antonius  Caesari  100  naves 
rostratas  dedit.  Deinde  abierunt  prorogato  sibi  invicem  triumvi- 
ratu  in  quinquennium,  Antonius  in  Syriam,  Caesar  ad  bellum  Si- 
culum  ^).  Plutarchus  rem  ita  narrat : 

Avtbs  di  C^VT(avcos)  xahvexTtvav  dia^okav  Jtago^vv&els  xqos 
Kaldaga  vav6l  TQLaxosiais  iJtXei  tcqos  ttjv  'Itakiav ,  ov  dE^afievtov 
81  Tov  BQevTseivcov  tov  GtoXov  els  TaQavTa  neQUOQfiiGEV .  ev&av&a 
tijv  'Oyxaoviav  (GwkTiXei  yaQ  ano  r^g  'EkXaSos  avT&)  Seij9ei6av 
ttXOJtefiJtei,  XQOS  tov  adektpov,  fyxvov  fiev  ov6av,  rjdr]  8e  xal  8ev- 
teQov  l|  avTov  Q^vyaTQiov  ^%ov6av.  7]  8 '  ajiavTri6a6a  xa^'  b8ov  Kai- 
6aQi,  xal  jtaQaka^ov6a  tcov  exeivov  (pikov  ' AyQiicicav  xal  Maixrivav, 


>)  Kichner. :  Quaest.  Hor.  p.  57.  §.  6. 

^)  Quaest.  Hor.  p.  58.  §.  10. 

»)  Appian.  V.  95.  —  Dio  Cass.  XLVIH.  54.  —  Plutarch.  Anton,  36. 

Ivgrvy^favc  noXXic  Teotvcafieutj  xcd  xoXla  8eo(iBvi]  n^  jrsQuSslv  avtr^ 
hc  fucxagicatatrjg  ywaixog  ad^ktcatdtrjv  ysvofisvrjv .  vvv  (isv  yag  a- 
xavtag  av^qdmovg  ilg  avtipf  aico^ksnstv  avtoxQatoQOv  6voiv  tov 
(isvywalxa  tov  8s  adskcpip/^  ovOav.  "sl  dstaxslQcaxQati^Csisv"  iqnj 
"xal  ysvoito  7i6ks(tog,  v(i&v  (isv  adtjXov  ota  XQatslv  ^  XQatsle^ai 
3CS3CQG)tai,  ta  l(ia  8' a(iq>otsQcog  a&ha" .  tovtotg  sjaxXaG^sig  o  Kat6aQ 
vixsv  slQrjvcxag  slg  TuQavta,  xal  &sa(ia  xaXXi6tov  ol  JtaQovtsg  sd^s- 
avto,  xoXvv  (isv  Ix  y^g  6tQatov  rjiSvxoc^ovta,  jtokkag  ds  vavg  atQS(ia 
TCQog  tolg  alytaXolg  lxov6ag,  avtav  8s  xal  tplXcav  ajcavtriOstg  xaX 
(ptXoq>Q06vvag .  stotia  8'  'udvtcavtog  JtQotSQog,  xai  toiko  ty  a8sXq)ij 
KaloaQog  Sovtog .  ItcsI  8'  G)(ioX6yrjto  KalOuQa  (isv  'Avtcavifa  8ovvai 
8vo  tdy(jtata  JCQog  tbv  IlaQ&txov  it6Xs(iov,  'Avtavtov  8s  KaiGaQt 
XCcXxs(i^6Xovg  sxatov,  'Oxtaovia  tav  c)(ioXoyrj(isvc!)v  x^Q^S  ^TiJtfaTO 
ta  (isv  a8sXtpa  TCaQcc  tov  dv8Qog  sXxoCt  (ivoTtdQovag,  t«  8' dv^Qi 
naQcc  Tot5  d8sX<pov  6tQattGrtag  x^^Xiovg '  ovtcs  8'  dXX^^Xav  ^iaxQtl&sv- 
tsg  6  (isv  sv%vg  sXxsto  tov  iCQog  Uo^im^tov  jcoXs(iov,  EtxsXiag  stpts- 
(isvog,  'Avtavtog  8'  'Oxtaoviav  (istd  tcov  s^  Ixsivrjg  xai  tovg  sx 
^ovXoviag  jcai8ag  avta  JcaQaxatad^S(isvog  slg  trjv  'Aoiav  dicsjcsQaOsv. 

Plutarchus  igitur  quoniam  Maecenatis  mentionem  facit,  tum 
aliis  de  causis  legationem  illam,  in  qua  Horatius  Maecenatem  est 
comitatus,  in  illud  ipsum  tempus  incidisse  facile  evincitur.  Hora- 
tium  enim  ut  jam  dixi,  vere  anni  715.  Vergilio  Varioque  inter- 
cedentibus  apud  Maecenatem  introductum  et  post  in  ejus  ami- 
citiam  receptum  esse  scimus.  Unde  iter  illud  in  Maecenatis  comi- 
tatu  sub  illud  tempus  eam  facere  potuisse  apparet.  Et  satira 
diligenter  perlecta  omnia  egregie  convenire  ad  Maecenati  et  Cocceji 
legationem  ad  Antonium  susceptam  invenies.  Hi  enim  erant  aver- 
sos  soliti  componere  amicos,  ut  ait  Horatius  ').  Accedit  necessitas 
legationis  a  Caesaris  parte  ad  Antonium  mittendae  ^) ;  denique  quod 
anno  tantum  717.,  quo  Italia  militibus  vacua  erat,  iter  potuit  esse 
ita  pacatum,  quale  fuit  Horatianum.  Noli  autem  in  eo  haerere, 
quod  Horatius  iter  usque  ad  Brundisium  tantum  descripsit.  Hoc 
enim  tantum  sibi  proposuerat,  et  Brundisii  mansit,  cum  legati  ad 
Antonium  usque  Tarentum  essent  profecti.  Sed  hoc  in  medio  relin- 


')  V.  29. 

*)  V.  28.:  —  missi  magnis  de  rebus  uterque  Legati. 

quo  atque  iter  post  reditum  aestate  vel  auctumno  ejusdem  anni 
717.  descriptum  ab  Horatio  esse  contendo.  De  rebus  geographi- 
cis  mitto  verba  facere,  cum  nihil  ad  nostram  rem  faciant.  Tan- 
tum  Walckenaerum  in  libro,  cujus  saepius  jam  mentionem  feci, 
vol.  I.  p.  209.  perquam  bene  explanavisse  iter  Horatianum  ani- 
madvertisse  velim. 


Satirae  sextae  versus  45.  seq. : 

Nunc  ad  me  redeo  lihertino  patre  natum, 
Quem  rodunt  omnes  libertino  patre  natum, 
Nunc,  quia  sum  tihi,  Maecenas,  convictor. 

m 

satis  demonstrant,  satiram  hanc  adversus  hominum  malevolentiam 
esse  conscriptam.  Extiterunt  enim,  qui  Maecenatis  amicitiam 
prava  ambitione  Horatium  sibi  conciliasse  crederent,  atque  nata- 
lium  ignobilitatem  et  servilem  adulationem  exprobrarent.  Quibus 
criminationibus  ut  occurreret  poeta,  primum  v.  1. — 44.  de  vero 
honore  et  nobilitate  exponit,  deinde  v.  45. — 55.  Vergijii  et  Varii 
commendatione  se  in  Maecenatis  praesertim  cauti  dignos  assumere 
amicos  familiaritatem  pervenisse  narrat,  deinde  primam  congres- 
sionem  describit,  denique  qua  singulari  cura  et  diligentia  pater 
eum  educaverit  docet,  suumque  ingenium  vivendique  simplicem  ra- 
tionem  depingit.  Quod  argumentum  luculentissimum  exhibet  testi- 
monium  satiram  hanc  esse  conscriptam  post  quintam,  ut  jam  pro- 
bavi  anno  717.  u.  c.  exaratam.  Kirchnerus,  Walckenaerus  ') 
a.  718.  u.  c.  assignarunt,  cum  Frankius  a.  717.  conscriptam  esse 
censeret,  hoc  potissimum  nixus  argumento,  quod  si  poeta  satiram 
anno  718.  conscripsisset,  certe  Maecenatem  cunctis  apud  Romam 
atque  Italiam  praepositum  fuisse  ^)  mentionem  fecisset.  Deinde  ex 
versibus  30.  —  39.  manifesto  apparere  Maecenatem  nondum  Cae- 
saris  partibus  functum  fuisse  contendit. 


»)  I.  p.  258. 
«)  Tac.  a.  6.  11. 

Sed  versus  :  •    f' 

■■■  • 
Sic,  qui  promittit  cives,  urhem  sihi  curae 

Imjoerium  fore  et  Italiam,  delubra  deorum. 

sic  sunt  accipiendi,  ut  quae  officia  omnium  virorum  senatorii  or- 
dinis  fuissent,  indicare  voluerit  poeta.  Scholiastes  Porphyrion  sic 
locum  explicat :  "  Sic  qui  promittit  se  inservire  senatorio  ordini, 
et  rempublicam  administrare  cupit,  adstringit  se  ad  eam  necessi- 
tatem,  ut  inquiratur  in  eum  a  civibus,  quo  genero  natus  sit,  in 
quanto  censu  sit  constitutus.  „  Maecenatem  vero  Caesar  cum  urbi 
et  Italiae  praeposuisset,  non  id  fecit,  quasi  illum  muneri,  quod 
quidem  peti  posset,  praeficeret,  sed  amicitia  ductus,  et  fide  ejus 
fretus.  Nohiit  igitur  poeta  mentionem  facere  honoris  a  Caesare  in 
Maecenatem  delati,  —  honoris,  quem  ut  observavi  per  ambitionem 
nemo  assequi  posset.  Recte  igitur  dicemus  satiram  anno  718.  con- 
tra  inimicos  suos,  quorum  numerus  post  iter  Brundisinum  valde 
auctus  est,  conscripsisse  poetam,  atque  demonstrare  voluisse,  qua 
sibi  ratione  Maecenatis  conciliaverit  amicitiam,  eaque  minime  ad 
splendida  in  re  publica  munera  captanda  se  esse  abusurum. 


Satiram  septimam  omnium  primam  ab  Horatio  esse  exaratam 
inter  omnes  viros  doctos,  si  unum  Frankium  excipias,  convenit. 
De  anno  tantum  dissentiunt,  cum  Walckenaerus  ^)  anno  712., 
Massonus,  Kirchnerus  a.  u.  713.  illam  assignaverint.  Quorum  viro- 
rum  judicio  et  ego  accedo,  cum  Frankii  argumenta  nullius  esse 
momenti  mihi  habeo  persuasum,  facilique  negotio  posse  refelli 
putem.  Is  enim  cum  mentionem  litis  Persii  et  Rupili  Regis 
a.  711.  vel  712.    factae    nequaquam    probare   satiram    brevi  post 


')  Vie  d'Horace  p.  63.:  II  ne  faut  pas  nous  etonner  si,  de  tous  le  vers 
qui  nous  restent  d'Horace  les  premiers  en  date  sont  une  courte  satire,  oii  11 
n'a  eu  pour  but  que  de  versifier  un  assez  mauvais  jeu  de  mots  qui  avalt 
excite  le  rire  de  tous  ceux  qui  se  trouvaient  presents  lorsqu'  il  fut  prononce, 
et  qui,  en  effet,  6tait  risible  par  sa  burlesque  application ;  parce  qu'  11  fut  dit 
naiTement,  et  surtout  avec  un  grand  s^rieux,  par  son  auteur,  sans  qu'  11  pa- 
rftt  se  douter  aucunement  de  ce  qu'll  avait  de  ridicule. 

scriptam  esse  diceret,  non  vidit  Horatium  rem  "  omnibus  et  lippis 
notam  et  tonsoribus„  descripsisse.  Libenter  igitur  Frankio  con- 
cedo,  non  fuisse  poetae  metuendum,  ne  tam  faceta  perridiculae  rei 
pictura  minus  delectaret  lectores  post  decennium  et  plures  annos, 
tamen  dubito,  num  post  decennium : 

Proscripti  Begis  BupUi  pus  atque  venemm 
Hybrida  quo  pacto  sit  Persius  ultus,  opinor 
Omnibus  et  lippis  notum  et  tonsoribus  esse. 

Horatium  scribere  potuisse,  ei  concedere  debeam,  Idem  Frankius 
"  ironiam  quandam  et  apathiam  „  qua  poeta  Bruti  mentionem  fe- 
cisset,  in  v.  33.  seq. : 

Per  m<ignos,  Brute,  deos  te 

Oro,  qm  reges  ccmsu&ris  toUere,  cur  non 

Hunc  regem  jugulas  ?  Operum  hoc  mihi  crede,  twyrwni  est. 

invenit.  Illam  "  callidam  ironiam  „  etiam  me  fugisse  haud  ibo  in- 
fitias.  Sed  dolorem  meum  me  ita  fuisse  hebetem,  ut  istam  "  calli- 
dam  ironiam  „  non  viderim,  vehementer  consolatur  scholiastes 
Cruquius,  qui  haec  de  Rupilio  rege  memoriae  prodidit :  "  Publius 
Rupilius  Rex  Praenestinus,  postquam  a  Praenestinis  in  exilium 
missus  est,  in  Attica  (Spohnius  recte  emendavit  in  Africa.  Conf. 
Caesar  B.  civ.  I.  31.  Cic.  pro  Lig.  1.  3.)  militavit  sub  Attio  Va- 
rio:  deinde  cum  praeturam  gereret,  in  triumviratu  proscriptus  ab 
Augusto  confugit  ad  Brutum,  in  cujus  castris  cum  Horatio  com- 
milito,  tulit  aegre  tribunum  eum  esse  militum,  generis  ignobihtatem 
ei  saepe  exprobrans  ;  quare  Horatius,  ut  se  xxlcisceretur,  descri- 
bit  infacetum  et  arrogans  ejus  in  jurgando  cum  Persio  ingenium.  „ 
Praeterea  conferas  velim  carm.  H.  7.  et  ep.  I.  20.  23.  et  Hora- 
tium  memoriae  et  nomini  Bruti  honorem  semper  habuisse  invenies. 
Meo  jure  igitur  poetam  haud  multo  post,  quam  Romam  reversus 
est,  a.  713.  satiram  scripsisse  contendo. 

Satirae  octavae  annum  constituere  esse  rem  perquam  diffici- 
lem  in  eaque  conjecturae  locum  dandum  omnes  viri  docti  ingenue 
fatentur.  Videndum  igitur  nobis  erit,  quam  potissimum  sententiam 
firmioribus  nixam  argumeutis  amplectamur.  Maxime  enim  viri 
docti  in  anno  constituendo  dissentiunt,  ut  primo  argumentorum 
obtutu  vix  quem  sequaris,  habeas.  Sed  ratiocinationibus  et  Kirch- 
neri  et  Frankii,  viroioim  et  summa  doctrina  et  diligentia  et  in- 
genii  acumine  insignium  accuratius  pensitatis  utrumque  errasse  in- 
venies.  Ille  in  quaestionibus  suis  Horatianis  p.  16.  Bentleji  com- 
putationem  convellere  conatus  est  ita,  ut  diceret,  cum  in  lib.  I. 
Sat.  8.  novi  Maecenatis  horti  in  Esquihis,  loco  prius  sepulcris  pau- 
perum  destinato  memorarentur  et  in  lib.  II.  sat.  tertia  in  aedifi- 
cando  etiam  occupatus  appareret,  —  satiras  has  non  nimis  tem- 
pore  posse  inter  se  esse  disjunctas.  Atque  cum  ex  aedilitate 
Agrippae  v.  185.  indicata  Satiram  libri  secundi  tertiam  non  ante 
annum  722.  scriptam  esse  satis  constaret,  jam  propterea  Sat. 
lib.  I.  octavam  a.  721.  probabiliter  attribui.  Contra  quam  argu- 
mentationem  Frankius  ita  exorsus  est:  Primum  jam  id  falsum  est, 
quod  satiram  tertiam  libri  secundi  ante  annum  722.  exaratam 
esse  negat  Kirchnerus.  Nam  cum  Agrippa  jam  anno  721.  aedilitatis 
onus  xiltro  susceperit  (Dio.  49.  43.),  ipse  versus  185.,  in  quo  hujus 
rei  mentio  fit: 

"  ScUicet  ut  plausus,  quos  fert  Agrippa,  feras  tu.  „ 

docet,  satiram  eodem  anno  et  potuisse  scribi  et  scriptam  verisi- 
mile  esse.  Quare  vel  ita  satira  I.  8.  priori  tempori  assignanda 
fuerit.  —  Sed  illud  Frankii  argumentum  nunc  in  medio  relinqua- 
mus,  et  alterum  potius  consideremus.  Dicit  enim,  ut  brevibus  rem 
complectar  ex  Sat.  2.  3..  308.  seq. : 

Accipe :  primum 
Aedificas,  lioc  est,  longos  imitaris,  ab  imo 
Ad  sumtmum  totus  modidi  hipedalis. 

et  ex  V.  312. 

An  qmdcunque  facit  Maecenas,  te  quoqm  verum  est. 


; 'J("V*y' 

nihil  aliud  conseqm,  quam  Maecenatem  p^  vitam  nuuquam  aedi- 
ficare  desiisse,  deinde  ex  epod.  9.  3. 

Tecum  suh  alta  —  sic  Jovi  gratum  —  domo, 
Beate  Maecenas,  bibam. 

aedes  in  Equiliis  exstructas  anno  723.  a  Maecenate  jam  habitatas  fuis- 
se.  In  octava  vero,  idem  inquit,  lib.  I.  satira  tantummodo  hortr  novi 
(v.  versum  7.)  iique  ne  plane  confecti  quidem  commemorantur,  non 
autem  condita  domus.  Certe  autem  complanatio  loci,  quae  cum 
satiram  conscriberet  poeta,  ne  absoluta  quidem  erat,  ut  ex  satira 
eadem  patet,  nec  non  exsiccatio,  deinde  exstructio  aedium  haud  dubie 
plurium  annorum  laborem  postulavit  Quamobrem  dubitari  nequit 
quin  anno  720.  satira  multo  antecesserit.  — 

Sed  in  errorem  Frankius  prolapsus  est,  cum  diceret,  poetam 
honorificam  novorura  hortorum,  quos  Maecenas  in  Esquilino  monte 
adornaverat,  fecisse  mentionem,  ideoque  satiram  corroborata  demum 
Maecenatis  et  Horatii  amicitia  ortam  esse.  Suo  jure  Diintzerus  ^)  il- 
lam  Frankii  sententiam  explosit,  cum  negaret  aliquid  honorifici  inesse 
in  tali  mentioni,  et  diceret  ex  illa  hoc  tantum  apparere,  laetum  fuisse 
poetam,  quod  in  aprico  spatiari  sibi  liceret.  Frankius  suam  sententiam 
hoc  etiam  argumento  tueri  conatus  est,  quod  v.  12. 13.  accuratam  lo- 
corum  notitiam  prodit.  Quod  et  ego  libenter  concedo,  hoc  tamen  di- 
scrimine  interposito,  quod,  cum  cuique  in  hortis  spatiari  liceret, 
Horatius  facile  locorum  conseqni  poterat  notitiam,  etiamsi  non  esset 
amicus  Maecenatis.  Videmus  igitur  neque  ex  Kirchneri  neque  ex  Fran- 
kii  argumentis,  quae  consideravimus,  ad  tempus  Satirae  definiendum 
quidquam  certi  adferri  posse.  Sed  restat,  ut  aliud  Kirchneri  argumen- 
tum,  majoris  fortasse  momenti,  examinemus.  Dicit  enim  carmina 
Canidiam  diflkmantia  aliquot  annorum  spatium  complecti,  ac 
primum  eorum  fuisse  Epodum  17.,  in  quo  probra  mulieri  isti 
objecta  respexisset.  ^)  Sed  ut  Bentlejus  falso  Epodon  librum  post 
Satiras  profligatas  biennio  a.  U.  723.  724.  incluserit,  ut  Walc- 
kenaerus  ')  male  libri  primi  satirae  octavae  ante  Epodum  quintum 


')  Kritik  und  Erklarung  der  Satiren  des  Horaz.  p.  02. 
»)  Kirchneri  ed.  Hor.  Sat.  libr.  duo.  vol.  U.  I.  274. 
»)  Vie  d'Horace  p.  145.  et  146. 


mr 

locum  in  ejusdem  anni  u.  c.  715.  spatio  assignaTerit,  —  pro  ex- 
plorato  habere  possumus^  quod  Kirchnerus  docet,  hoc  Gratidiae 
seu  Canidiae  odium  et  insectationem  per  sex  septemve  annos  du- 
rasse?  —  Ipse  enim  Kirchnerus  caute  dicit,  sex  septemve  annos 
durasse  "  probabile  „  esse.  Et  Frankius,  *)  qui  Satiram  libri  pri- 
mi  octayam  in  annum  718.  confert,  "  probabile  „  fieri  putat  Epodum 
quintum  eodem  aut  antecedente  anno  exaratum  esse,  et  ex  con- 
jectura  se  id  statuere  nec  cuiquam  obtrudere  ingenue  fatetur. 
Kirchnerus  ')  autem  sic  concludit:  cum  Satirae  libri  I.  octavae 
tempus  satis  probabiliter  in  annum  u.  c.  721.  constitutum  habea- 
mus,  huic  qviinto  Epodo  annum  superiorem  720.  recte  assignare 
▼idemur.  Sed  hoc  est  ex  eo  ipso,  quod  est  probandum,  probatio- 
nem  deducere.  Teuffelus  -)  denique  argumentum  potissimum  respi- 
ciens,  cum  a  rebus  flagitiosis  et  turpibus  non  abhorreat,  anno 
urbis  714.  assignarit.  Equidem  omnibus  rebus  diligenter  pensitatis 
solum  ad  hujus  seutentiam  inclinare  animum  meum  dicere  audeo. 


Quicumque  in  Satirae  nwuie  tempore  definiendo  elaborarunt, 
inanem  operam  suscepisse  mihi  videntur.  Nullum  enim  certi  anni 
indicium  exstat.  Hoc  solum  fateamur  necesse  est,  Horatium  eam 
conscripsisse,  cum  jam  in  Maecenatis  familiaritatem  se  insinuasset. 
Importunum  enim  hominem  describit,  qui  ipsius  auxilio  Maecenatis 
favorem  aucupari  conatur,  docetque,  qualis  sibi  familiaritas  cum 
Maecenate  intercedat.  Qna  in  re  describenda  cnm  perfecta  atque 
absoluta  arte  usus  sit,  sane  satira  posteriori  tempori  assignetur. 
Sed  illam  a.  719.utFrankiu8  contendit,  aut  720.  ut  Kirchnerus  do- 
cuit,  esse  compositam,  neminem  esse.  qui  omni  dubio  remoto  dicere 
possit,  mihi  persuasum  est,  eosque  qui  certum  annum  statuant, 
divinatione  uti  est  manifestum.  Confiteamur  igitur,  rem  in  incerto 
esse.  Nec  scire  fas  est  omnia. 


«)  Fasti  Hor.  p.  180. 

*)  Qaaest.  Hor.  p.  27.  §.  49. 

*)  MuBemn  fUr  Philologie  1846.  p.  111. 

De  aetate  so^u^oe  j>ri»tae  llbri  8«ciui4l  quaerentem  maadmae 
excipiunt  difficultates.  Nihil  est  igitur,  cor  mireris,  Tiros  summae 
doctrinae  et  summae  in  his  rebus  auctoritatis  in  partes  disces- 
sisse  diversas. 

Itaigiturpercribrata  et  omnibus  ex  partibus  considerata  res  est, 
ut  rix  novi  quidquam  adferri  posse  videatur.  Maximatamen  dili- 
gentia  TeuffeluS  usus  est,  qui  omnia  reliquorum  Tirorum  ai^umenta 
judicio  suo  subtilissimo  convellere  conatus,  novam  proposuit  sen- 
tentiam.  Is  enim  *)  satiram  I.  in  annum  724.,  ut  Frankio,  *% 
vel  in  a.  726.  ut  Kirchnero  ')  placuit,  referri  posse,  non  autem 
omnino  referendam  esse  docuit.  Haec  vero  simt  illorum  virorum  ar- 
gumenta,  quae  Teuffelus  diluere  est  conatus: 

1.  Caesarem  Invicti  nomine  ante  omari  non  potuisse,  quam 
Cleopatra  et  Antonius  devicti  et  extincti  essent. 

2.  Caesarem  ab  Horatio  non  potuisse  prius  judicem  appellari, 
quam  reduci  populus  concessisset,  ut  ad  eum  provocatio  esset. 

3.  Anno  demum  726.,  cum  Caesar  bene  constituta  et  ordinata 
republica  eo  otio  uteretur,  ut  rebus  privatis  consulere  posset,  Ho- 
ratium  de  illius  partrocinio  gloriari  et  e  sua  sententia  Trebatium 
dicentem  facere  potuisse  v.  16. :  "Attamen  et  justum  poteras  et 
scribere  fortem  „. 

Primum  argumentum  Teuffelus  ita  confutat,  ut  dicat,  Invicti 
nomen,  Octaviano  datum,  ita  esse  interpretandum,  ut  rem  potius 
hominum  illius  aetatis  judiciis,  quam  nostris  videamus.  Qua  in 
re  et  ego  ei  assentior,  quoniam  invictus  est,  et  qui  non  est 
victus  et  qui  vinci  nequit  Quam  adjectivi  notionen  scriptorum  auc- 
toritate  possum  multorum  comprobare,  sed  satis  sit  meminisse  Ci- 
ceronis,  qui  Ac.  4.  38.  82.  imperatorem  invictissimum  vocat,  et  defen- 
sion^  in  c.  28.  or.  post  red.  in  sen.  habitae  invictam  appellat.  Recte 


')  y.  Eirchner.  editio.  toI.  II.  2.  pag:  3.  seq.,  Museom  fOr  Philolog.  p. 
208.  seq. 

*)  Fast.  Hor.  p.  110.  seq. 
»)  Quaest.  Hor.  §  35.  36. 

igitur  docuit  Invicti  nomine  jam  prius  Octavianum  potuisse  omari, 
quam  Antonium  vicisset  et  Cleopatram.  Sed  et  nos  hoc  loco  illud 
Teufleli  "  potuisse  omari  „  nec  tamen  fuisse  omandum  dicemus. 
Idem  Teuffelus  praeterea  quod  Frankius  et  Kirchnems  conten- 
demnt,  propter  Gallomm  et  Parthomm  mentionem  verisimillimum 
esse  ante  a.  724.  aut  a.  725.  scribi  non  potuisse,  Frankii  ipsius 
hac  argumentatione,  communem  poetamm  illius  aetatis  fuisse  mo- 
rem,  ut  etiamsi  Octavianus  nihil,  quod  admodum  memorabile  esset, 
adversus  Parthos  egisset,  magnifice  tamen  de  rebus  Parthicis  lo- 
querentur,  infirmari  animadvertit,  et  Octaviano  cum  Gallis  et  ante 
annum  724.  et  post  rem  fuisse  docet.  Contra  altemm  Kirchneri  ') 
argumentum  sic  disputat,  ut  interpretationem  illam  vei"sus  84.  du- 
biam,  non  probabilem,  ne  dicat  falsam  esse  contendat.  Tertio  de- 
nique  argumento  nuUam  probandi  vim  inesse  dicit. 

Sic  illis  argumentis  labefactatis  novam  viam,  qua  aetatem 
satirae  inveniret,  ingressus  est.  Comparatis  enim  inter  se  prima 
et  quinta  hujus  libri  satira,  in  illa  Horatium  quasi  invituni,  in  hac 
ultro  et  causa  capta,  ut  ajunt,  ad  Caesarem  laudandum  esse  de- 
latum  contendit.  Manifestum  est  igitur,  inquit  Teuff^elus:  primam 
antecessisse  et  quidem  aliquanto  antecessisse  quintam.  Quam  opi- 
nionem  eo  firmari  putat,  quod  in  versum  22.  lib.  II.  Satirae  pri- 
mae  Pantolabi,  quem  in  Sat.  I,  8.  carpsisset,  mentio  sit  injecta. 
Quae  quidem  praeter  expectationem  esset  facta  atque  explicatu 
difficilis,  ni  versum  undecimum  satirae  libri  primi  octavae,  Sati- 
ris  libri  primi  in  unum  corpus  coUectis  atque  nuper  editis  in  me- 
moriam  revocatum  esse  putaremus.  Deinde,  cum  liber  primus 
haud  multo  plus  mille  versus  complectens  editus  esset,  ob- 
trectatores  poetae  nostri  versus  illos  oculis  perlustrantes  dicere 
potuisse,  tale  quid  nuUam  artem  requirere,  et  paucis  diebus  fa- 
cile  posse  conscribillari.  Horatium  igitur  voluisse  significare  se  ta- 
men  in  satiris  componendis  esse  perseveratumm ,  cum  id  genus 
suae  naturae  maxime  esset  consentaneum  et  vir  esset  insignis,  qui 
ipsum  ne  id  genus  omitteret,  hortaretur  (v.  84.).  Quam  adhorta- 
nem  ad  satiras  decem  priores,  quae  in  Augusti  manus  venissent, 
ejusque  approbationem  movissent,  in  unum  librum  coUectas  et  una 


>)  Histor.  Eiuleitung  pag.  21. 

editas,  videri  referendam.  Horatium  igitur,  laudem  quidem  ac- 
cepise,  sed  cum  ei  fortasse  esset  leviter  aliquo  modo  significatum, 
Augustum  optare,  ut  ipse  laudibus  ab  eo  extoUeretur,  pro  sua  urba- 
nitate,  quae  sentiret,  explicare  voluisse.  Quamobrem  verbis  versus  20. 
ironiam  quandam  inesse,  non  fortasse  perperam  dici.  —  Quibus  po- 
sitis  Teuffelus  Satiram  primam  a.  U.  720.  —  721.  assignavit, 
quo  statuto  etiam  versum  60.,  quo  Horatius  satiras  se  omissurum 
esse  negat,  facilem  explicatum  habere  docuit.  Quo  argumento  gra- 
vissimo  et  me  TeufEBlas  ad  suas  partes  pertraxit. 


Satiram  semndam  Kirchnerus  ad  auctumnum  anni  717.  refert, 
quo  Horatius  ex  itinere  Brundisino  redux  Ofellum  suum  in  agro  prope 
Venusiam  sito  reviserit.  Frankius  contra,  quem  praejudicata  tenet 
opinio,  omnes  satiras  quo  extant  ordine  esse  compositas,  Horatium 
ex  Ofelli  sermocinationibus  satirae  hujus  materiam  desumpsisse 
concedit,  nec  tamen  inde  ooUigi  posse  contendit,  ab  illo  esse  sta- 
tim  post  reditum  exaratam.  Teuffelus  nec  unius  nec  alterius  sen- 
tentiae  accedens  satiram  a.  715.  —  716.  in  editione  Kirchneri 
Vol.  n.  parte  H.  pag.  39.  assignavit,  cum  in  Mus.  Rhen.  pag.  213. 
in  annum  725.  eam  retulisset.  Cujus  commentationem  cum  perlegis- 
sem,  illud  Plauti  mihi  occurrit : 

—  Omnia  se  simttlant  sdre  — 
Quod  quisque  in  animo  hdbet,  aut  habiturust,  sciunt; 
Sciunt  quid  in  aurem  rex  reginae  dixerit : 
Sciunt  quod  Juno  fdbulatast  cum  Jove: 
Quae  neque  fuerunt,  neque  sunt,  tamen,  iUi  sciunt. 

Teuffelus  enim  subtilissima  quidem  argumentatione  non  ta- 
men  ad  parsuadeudum  accommodata  efficere  vult,  Horatium,  cum  ar- 
gumentum  in  Maecenatem  potissimum  cadere  videret,  consilium 
Sat.  secundae  a.  715.  —  716.  compositae,  in  coUectione,  quam  fa- 
cere  in  animo  haberet,  omittendae  cepisse.  Ita  factum  esse,  ut 
Horatius,  cum  primam  illam  coUectionem  Satirarum  ederet,  hanc  op- 
presserit,  nec  reliquarum  corpori  inserere  voluerit.  Posteriore  tem- 

ptnre  Vearo>  satiris  post  UlbrQm  pnmnm  exaratis  et  in  nndm  corpiu 
follectis,  pro  rerum  conditione  matatam  Ofellum  adjonxisse  poetam, 
quoniam  interea  festivitatem  et  leporem  cognovisset  Maecenatis, 
qui  tantum  aberat,  ut  ejusmodi  res  in  malam  partem  acciperet,  ut 
vel  ipse  eum  ad  Offellum  edendum  hortaretur.  Sedquominus  Teuf- 
feli  praecepta  sarta  tecta,  ut  ajunt,  habeamus,  magnopere  annus 
ipee,  quem  definivit,  obstat.  Illo  tempore  enim,  si  satiram  jam  exa- 
rasset,  Horatius  statim  emisisset,  cum  ei  non  esset  verendum,  ne 
Maecenati,  quem  adhuc  non  haberet  amicum,  minus  grata  esset. 
Nam  circa  finem  a.  716.  aut.  717.  initium  consuetudinis  inter 
utrumque  f&ctum  certissime  constat  Sed  ut  Horatius  "  futuram 
amicitiam  „  respexerit,  cur  versum  25.  sat.  H.  libr.  I.  "Malchinus 
tunicis  demissis  ambulat  „  servavit,  cum  ederet  librum?  Apparet 
Horatium  nequaquam  constantia  fuisse  usurum,  si  satiram  al- 
teram  repressisset  et  posteriore  tempore  mutasset,  alteram  vero 
emisisset  immutatam.  Obbariuset  Jahnius*)in  eam  sententiam  di- 
Bputarunt,  ut  ob  versum  103: 


quare 

Temjpla  ruunt,  antigua  Dewn? 

scriptam  esse  dicerent,  quasi  Horatius  Octavianum  ad  templa  re- 
ficienda  hortari  voluisset.  Suetonius  quidem  Octavianum  a.  726. 
aedes  sacras  vetustate  coUapsas  aut  incendio  absumptas  refecisse 
narrat.  Sed  Satiram  ad  consilium  Octaviani  templa  reficiendi  re- 
ferendam  esse,  quis  certo  dicere  audebit  ?  Walckenaerus  ')  Satiram 
in  annum  718.  contulit,  dicens:  La  deuxieme  satire  du  libre  H. 
est  certainement  une  des  primieres  qu'  Horace  ait  ecrites,  la  pri- 
miere  peut-etre  oii  il  ait  donne  la  mesure  de  son  talent  comme 
poete  moraliste. 

Duntzerus  ')  Horatium  hac  satira  monumentum  ponere  vo- 
luisse  putat  viro  honesto  et  frugi,  qui  nuper  obierat,  eamque  in  an- 
num  720.  refert.  Kirchneri  sententiam  autem  ita  refellere  conatur,  ut 


V  Jahns  Jahrbacher  XXXVII.  364. 

»)  Hiitoire  de  la  vie  et  des  po^sles  d'  Horace,  tome  premier.  p.  253. 

*)  Kritik  u.  Erklanmg  der  Satiren  des  Horaz  vol.  L  pag.  269. 

dicat,  Horatium  et  posteriore  tempore  Venufiiam  Tenire  potnisse '). 
Ego  abstinens  conjectnris,  quanuu  numenun  augere  me  piget» 
aliorum  opiniones  retulisse  satis  habeo,  cum  aetatem  satirae  oerto 
definiri  non  posse,  mihi  sit  persuasum. 


'vj,  ScUirae  terUae  annus  ex  versu  180.  et  t.  185.  erincitar: 

Praeterea  ne  vos  titUlet  ^oria,  jure 

Jurando  obstringam  anibo:  tUer  aedUis  fwriive 

Vestrum  jpraetor,  is  intestahilis  et  sacer  esto.  !: 

ScHicit  ut  plausus,  guos  fert  Agrippa,  feras  tu 
Astuta  ingenmm  vulpes  mitata  leoneml 

M.  Yipsanius  Agrippa  a.  U.  721.  aedilis  munere  functus  est, 
teste  Dione  (49.  43.)  et  Plinio  (Hist.  n.  36,  13). 
£x  versu  vero  quinto: 


ah  ipsis 

Saturndlibus  huc  fugisti 

et  seq.  Horatium  urbe  relicta  in  villulam  suam  se  recepisse  apparet. 
Qua  villula  num  suam  villam,  quam  in  Tiburti  habebat,  anpraedinm 
Sabinum  a  Maecenate  dono  acceptum  indicare  voluerit,  hoc  loco 
non  quaeram,  quia  hanc  quaestionem  nihil  ad  nostram  rem  facere 
puto.  Solum  hoc  monuerim,  Satirae  habitu  etforma  veriwmile  fieri, 
eam  a.  721.  esse  exaratam,  quamvis  Kirchnerus  huic  opinioniadversa- 
tus,  illam  in  annum  722.  retulerit.  *) 


Satiram  quartam  anno  722.  compositam  esse  Frankius  cen- 
set,  in  quam  computationem  tamen  ne  ipse  quidem  juraverit. 
Nititur  enim,  inquit,  ea  tantum  conjectura,  quam  de  Sermonum 


>)  Confer  James  Tate,  Horat.  restit.  p.  146. 
*)  Kirchner.  quaest  p.  16.  §  34. 

ordinatione  saepius  proposui.  Praeter  Frankium  et  Teuffelus  sati- 
ram  in  a.  722.  contulit,  quamquam  aliis  rationibus  ductus.  Is 
enim  Heindorfii  conjectura,  qua  ignotum  Catii  praeceptorem  Mae- 
cenatem  ipsum  fuisse  statuit,  atque  arte,  qua  usus  poeta  mate- 
riam  tam  difficilem  atque  arduam  summa  cum  facilitate  et  ele- 
gantia  tractavit,  eo  adductus  est,  ut  satiram  posteriori  tempori, 
quo  Maecenati  Horatius  erat  intimus  amicus,  assignandam  esse  pu- 
taret.  Deinde  totam  satiram  festiva  quadam  ironia  contineri,  eoque 
consilio  occulto  compositam  esse  dicit,  ut  res  descriptae  re  vera 
vanae  et  dignae,  quae  despicerentur,  apparerent,  Quamvis  poeta 
illas  non  adeo  negligeret,  ut  eas  describendas  sibi  non  proponeret, 
tamen  idem  eas  contemnebat,  ut  ait  Teuffelus,  addictus  sanae  Ofelli 
rationi,  quam  haud  multo  post  in  satira  sexta  summo  studio 
laudavit  et  insigni  dignitate  et  summo  splendore  illustravit.  Satira 
sexta  libri  secundi  vero,  idem  ait,  certo  in  finem  a.  723.  inci- 
dit,  quamobrem  satiram  quartam  a.  722.  assignandam  esse  cen- 
set  *).  Cui  sententiae,  cum  saltem  aliquam  probabilitatis  speciem 
habere  videatur,  et  ego  accedo,  missam  faciens  Kirchneri  et  Walc- 
kenaeri  opinionem,  qua  satiram  anno  724.  assignarunt. 


De  satira  quinta  non  faciemus  verba  multa,  cum  unum  tan- 
tum  locum  habeamus,  qui  quidem  de  aetate  satirae  nos  doceat. 
Est  autem  vers.  62.,  et  seqq. 

Tempore,  quo  juvenis  Parthis  horrendus,  db  alto 
Demissum  getms  Aenea,  tellure  marique 
Magnus  erit,  forti  nubet  procera  Corano 
FUia  Nasicae,  metuentis  reddere  soldum. 

Hoc  loco  edocemur  post  pugnam  Actiacam  id  est.  a.  724.  sa- 
tiram  exaratam  esse,  cum  non  sit  verisimile,  poetam  res  Octaviani 
terra  marique  gestas  ante  laudavisse.  E  navali  pugna  Naulochensi  enim 


')  Horatii  Semi.  lib.  duo  toI.  II.  p.  2.  pag.  114.  seq. 

a.  718.  oommissa  auspiciis  quidem  Octaviani,  sed  tamen  illo  ab- 
sente,  Agrippa  victor  discessit,  neque  hanc  ipsam  pugnam  laudibus 
poeta  efferre  potuisset,  nisi  priorum  cladium  et  potissimum  Tau- 
romenensis  memoria  repeteretur  ').  Quam  opinionem  Parthorum 
mentio  facta  confirmat,  quamvis  Frankius  ")  moneat,  ut  caveamus, 
ne  ob  verba  "  juvenis  Parthis  horrendus  „  de  expeditione  ab  Octa- 
viano  a.  724.  et  725.  in  Asiam suscepta  cogitemus.        '  'f 

Rectius  ille  animadvertisse  nobis  videtur,  non  posse  satirae 
ortum  usque  ad  annum  726.  proferri,  cum  non  sit  credibile,  Ho- 
ratium  Janum  clauBum,  triumphi  celebrationem,  alios  honores  Oc- 
taviano  ipsis  Calendis  Januar.  a  725.  decretos  vel  casu  vel  de  in- 
dustria  tacuisse,  et  res  multo  minus  memorabiles  in  ejus  laudem 
commemorasse. 


Massonus  primus  *)  rationes  exposuit,  propter  quas  SaHra  sexta 
libri  secundi  a.  723.  u.  c.  assignanda  esset,  omnesque,  qui  postea  de 
aetate  satirae  quaestionem  instituerunt,  accesserunt  ejus  sententiae  his 
potissimum  ducti  argumentis.  Primum  Dacorum  mentio  v.  53  "  Num 
quid  de  Dacis  audisti  „  probat  satiram  scribi  non  potuisse  ante 
finem  a.  723.,  quo  primum  Romanis  cum  illis  res  fuit.  Dio  (51. 
22.)  enim  nihil  eorum,  quae  per  legatos  a  Caesare  petivissent, 
adeptos  Antonium  juvisse  illoque  ad  Actium  superato  jam  exeunte 
a.  723.  motus  civisse  testatur.  Ita  Frankius  *)  intelligitur,  inquit, 
curiosos  homines  ex  Horatio  de  Dacis  non  ante  a.  723.  quaesivisse, 
potuisse  autem  quaerere  fine  hujus  anni  Secuidum  argumentum  ex 
versu  55.  et  56.  petitur: 

"  —  quid?  mUitibm  promissa  Triquetra 
Traedia  Caesar  an  est  Itala  teUure  daturus"?  „ 

Dio  enim  (51.4.)  memoriae   prodidit   Octavianum   post   pugnam 
Actiacam  media   hieme  (iie6ovvtos  tov  xsmavos)   Brundisium   ex 


»)  Vita  Horadi  Lugd.  B.  1708.,  p.  160.  —  164. 
»)  Fasti  Hor.  p.  120. 

Asia  venisBe  ad  seditionem  veteranorum,  quoa  sine  munere  dimi- 
serat,  compescendam,  ibique  triginta  (Dio  51,  5.)  aut  viginti  septem 
dies  (Suetonius  e.  17.)  moratum,  donec  desideria  militum  ordina- 
rentur,  et  deinde  in  Graeciam  indeque  in  Asiam  esae  revectum. 
Primo  autem,  quod  attulimus,  argumento  hoc  loco  de  anno  718., 
quo  etiam  agros  Octavianus  inter  veteranos  tum  in  Campaniatum 
in  aliis  Italiae  regionibus  distribuerat,  non  posse  cogitari,  facile 
eviucitur.  Denique  qnod  v.  38.  dictum  legimus : 

"  Imprirmt  his  cma,  Maecmas  signa  tahdlia  „ 

anno  723.  egregie  convenit.  Etenim  Maecenas  Bomae  et  Italiae 
tum  praepositus,  (Dio  51.  3.  Plin.,  37.  2.)  una  cum  Agrippa  an- 
nulum  ejus  signatorium  sphingis  imaginem  referentem,  cujus  du- 
plex  ejusdem  formae  exemplar  Octavianus  habebat ,  acceperat, 
eoque  obsignandis  ipsius  nomine  tabellis  est  usus.  Quibus  argu- 
mentis  Kirchnerus  *)  Bentleji,  quam  in  initio  commentationis  no- 
strae  exscripBimus,  computationem  convellit.  Nam  w  satira  haec 
ad  annum  718.  esset  referenda,  initium  familiaritatis  inter  Horatium 
et  Maecenatem  jam  in  annum  711.  incidisset. 


Satirae  septimae  et  octavae  aetas  certe  describi  non  potest. 
Solum  dicere  possumua  ex  satirae  septimae  versu  118.  manifestum 
fieri,  poetam  praedium  Sabinum  jam  diu  poeeedisse,  ideoque  si  ul- 
timam  non  dicemus,  tamen  recte  novissimis  illam  adnumarabimus. 
Teuffelus,  Spohnius,  Weberus  a.  726.  illam  assignarunt,  Kirchnerus 
in  annum  725.,  Frankius  in  a.  724.  ^)  contulit.  Quis  horum  ad  verum 
quam  proxime  accesserit,  perquam  difficile  est  dictu.  In  versum 
ultimum  Canidiae  mentio  est  injecta  ob  eamqiie  T^ffelus  hanc 
satiram  in  primis  secundi  libri  esse  judicavit.  Aliter  senserunt 
Kirchnerug,  Frankius,  qui  mera  conjectura  ducti  eam  a.  724.  as- 
signarunt.  Walckenaertts  ^)  hcc  oonsiMo   quartam  et  octavam  sa- 


»)  Quaest.  Hor.  §  38. 

*)  Hor.  Flacci  Sermo^ufi  libri  dpo.  vol.  IJ.  pars.  ?. 

*)  Histoire  de  la  vie  et  des  po^sies  d'Horace  tpi^e  I.  p.  8d4. 

tiram  libri  secundi  Horatiuiu  composuisse  putat,  ut  Maecenatem 
oblectaret  dicens:  Ces  deux  satireg,  de  meme  que  le  voyage  k 
Brindis,  ont  ete  composees  dans  le  meme  but,  c'est-a-dire  pour 
ramusement  de  Mecene  et  de  sa  societe.  Celle-ci  est  placee  la 
demiere  dans  le  recueil  d'Horace,  parce  que  probablement  il  ne 
la  rendit  publique  que  longtemps  apres  les  autres  et  lorsque  le 
principal  personnage  qoi  8'y  trouTe  bafoue  n'exi8tait  plus. 


Restat  ut  examinem  utrum  Satirarum  liber  primus  separatim 
an  cum  secundo  simul  editus  sit.  —  Quae  quidem  quaestio,  cum 
jam  singulae  satirae  apud  vulgus  innotuissent,  minoris  momenti  et 
de  lana  caprina,  ut  ajunt,  esse  mihi  videtur.  Sed  ne  commentatio 
mea  manca  dimittatur,  neve  absque  capite  aberret  —  ut  verbis 
utar,  quibus  Socrates  Calliclem  in  Gorgia  dehortatus  est,  ne  ser- 
monem  abrumperet  —  sententias  duas  et  eas  contrarias  a  viris 
doctis  propositas  sub  censuram  sum  vocaturus.  Alteram  libros  ima  edi- 
disse  Horatium  Kirchnerus  majori  usus  doctrina  et  diligentia  quam  fe- 
licitate  defendendam  suscepit,  alteram  singillatim  libros  emisisse  poe- 
tamFrankius')  potissimum  non  infelici  eventu  probandam  sibi  propo- 
suit.  Hic  omnes  fere  non  solum  eruditos  sed  adeo  harum  litterarum 
peritos  ad  suas  partes  pertraxit,  nie  argumentatione  est  usus,  quae, 
si  vera  sunt,  quae  disputavimus,  jam  collabefacta  est  et  convulsa. 
Praecipuum  enim  Kirchneri  argumentum,  esse  Satiras  primi  libri, 
quae  post  alias  secundi  libri  essent  scriptae,  esse  deinde  libri  se- 
cundi,  quae  ante  nonnullas  libri  primi  satiras  essent  compositae, 
fundamento  carere  pro  comperto  habemus.  Secunda  tantum  libri 
secundi  satira  rem  in  dubium  potest  vocare.  Sed  quam  incertis 
conjecturis  illius  Satirae  temporis  constitutio  nitatur,  Teuffeli,  qui 
tempore  alio  aliam  sententiam  proposuit,  docuit  exemplum.  Nec 
alteri  Kirchneri  argumento  multum  tribuendum  puto.  Quod  enim 
Scholiastas  utrumque  librum  "  hoc  opus  „  appellasse  ait,  non  mi- 
raberis,  si  eos  Satiras,  quia  habent  quoddam  commune  vinculum 
et  quasi  cognatione  argumenti  consiliique  quadam  inter  se  conti- 


•)  Fast.  Horat.  p.  30.  -  41. 

nentur,  unum  quasi  opus  appellare  potuisse  tecum  repufaveris. 
Adde  quod  Scholiastae  posteriore  tempore  et  quidem  sex  saeculis 
postea,  quam  Horatius  vixerunt  ideoque  eorum  auctoritati  non  tan> 
tum  est  tribuendum,  ut  omnia  eis  credamus.  Haec  Kirchneri  ar- 
gumenta  potissimum  non  esse  silentio  praetereunda  putavi,  ce- 
terum  argumenta  a  Frankio  pro  sua  sententia  allata  et  a  Teuffelo 
jam  repetita  retractare  supervacaneum  esse  mihi  videtur.  Ajo  igi- 
tur  me  cum  Frankio  facere  et  mihi  esse  persuasum,  librum  pri- 
mum  separatim  anno  U.  720.,  secundum  fortasse  725.  emisisse 
Horatium. 


Corrigenda:  pag.  12.  v.  10.  leg.  prodidissent  —  p.  14.  v.  19.  leg. 
me  effecisse.  —  p.  14.  v.  26.  leg.  Horatiam  etiam.  —  p.  16.  r.  6.  leg.  defi- 
niendum.  —  p.  16.  v.  25.  leg.  Bentlejus.  -~  p.  16.  v.  30.  leg.  invidiaeque.  <— 
p.  17.  V.  22.  asseclas  ejus.  —  p.  21.  v.  14.  leg.  impetrare.  —  p.  22.  v.  9.  leg. 
haud.  —  p.  24.  V.  22.  leg.  conscripsi.  —  p.  26.  v.  29.  div.  trans-egerat.  p.  27. 
V.  ult.  leg.  IxUvov.  —  p.  28.  v.  2.  leg.  ^£v,  —  p.  28.  v.  26.  leg.  Maecenatig. 
—  p.  30.  V.  8.  leg.  genere.  —  p.  30.  v.  24  leg.  habeam. 

